in accident cun auto/in accident cun velo

egn aczidaint cugl auto/egn aczidaint cugl velo

ün accidaint cul velo / ün accidaint cul auto


ir cun in velo d'ina roda/far in salto sil trampolin

ir cun egn velo d'egna roda/far egn salto segl trampolin

ir cun ün velo d'üna rouda / fer ün salto sül trampolin

ir cun ün velo d'üna rouda / far ün salto sül trampolin


cuorrer düraunt 20 minuts / fer bgeras lezchas

cuorrer dürant 20 minuts / far bleras lezchas


esser malsauns (malsauna)/spitgar sil bus

easser malzàn (malzàna)/spitgear segl bus


b) Ils scolars fan sezs treis exempels semeglionts e tschentan las damondas al conscolar. Per variar ils adjectivs sa il scolast dar avon propostas sco p.ex. prigulus, generus, segir, curteseivel, vilau, cumadeivel ni favoreivel.

b) Igls sculars fan sezs tres exaimpels samagliànts a tschaintan las amparadas agl cunscular. Par variear igls adjectivs sa igl surmester far propostas sco p.ex. privlus, generus, siir, curtasevel, vilo, cumadevel near favurevel.

b) Ils scolars faun svess trais exaimpels sumgiaints e faun las dumandas al conscolar u a la conscolara. Per varier po il magister propuoner oters adjectivs, scu p.ex. prievlus, generus, sgür, manieraivel, grit, pratic u bunmarcho.

b) Ils scolars fan svess trais exaimpels sumgliaints e fan las dumondas al conscolar o a la conscolara. Per variar po il magister propuoner oters adjectivs, sco p.ex. privlus, generus, sgür, manieraivel, grit, pratic o bunmarchà.


seser en in auto da formula 1/far in segl culs skis sur ina schanza

sear an egn auto da formula 1/far egn sagl cugls skis sur egna schànza

ir cun ün auto da formula 1 / saglir culs skis sur üna schanza


Il plaid descriva co ina persuna ni caussa ei.

Igl pled descriva co egna parsùna near tgossa e.

Ün pled descriva, cu ch'üna persuna u chosa es.

Ün pled descriva co ch'üna persuna o chosa es.


ir a pei 3 uras/senudar 10 minutas senza pausa

ir a pe 3 uras/sanudar 10 minutas sainza possa

chaminer düraunt 3 uras / nuder düraunt 10 minuts, sainza fer üna posa

chaminar dürant 3 uras / nodar dürant 10 minuts, sainza far üna posa


mirar in film sur d'animals/leger in crimi

vurdar egn film davart animals/liger egn crimi

guarder ün film da bes-chas / ler ün crimi

verer ün film da bes-chas / leger ün crimi


scriver egna poeseia/scriver egn conzept

scriver üna poesia / scriver ün cumponimaint


La finamira ei da reagir spert e da saver rispunder a tontas damondas sco pusseivel duront quella minuta. Suenter 1 minuta vegnan las rollas midadas. Silsuenter san ils scolars brattar ils mantuns e repeter il giug. Per resumar damonda il scolast el plenum e lai argumentar las rispostas.

La fegnamira e da reagir speart a da saver raspunder a tàntas amparadas sco pussevel durànt quella minuta. Suainter 1 minuta vignan las rolas midadas. Suainter san igls sculars baratar igls mantùns a repeter igl gioi. Sco resumaziùn ampeara igl surmester igl davos a l'antiera classa a lascha argumantar las raspostas.

Il böt es da reagir svelt e da savair respuonder a pü bgeras dumandas pussiblas infra ün minut. Alura vegnan müdedas las rollas. Zieva paun ils iffaunts baratter ils mantuns e fer aunch'üna vouta il gö. Per resümer dumanda il magister a la classa e lascha argumanter las respostas.

Il böt es da reagir svelt e da savair respuonder a plü bleras dumondas pussiblas infra ün minut. Lura vegnan müdadas las rollas. Davo pon ils uffants barattar ils mantuns e far amo üna jada il gö. Per resümar dumonda il magister a la classa e lascha argumantar las respostas.


stuer schar durmentar il gat/piarder la capetscha

stuer schar durmantar igl giat/pearder la tgapetscha

stuvair lascher indrumanzer il giat / perder la chapütscha

stuvair laschar indurmanzar il giat / perder la chapütscha


siglir giu dall'aissa da 5 m /siglir culla suga elastica (bungee jumping)

saglir giou da l'essa da 5 m/easser sulet agl stgir

saglir giò da l'assa da 5 m / saglir culla sua elastica (bungee jumping)


a) Ils scolars lavuran en dus. In scolar survegn la part A (M12.1a) e l'auter la part B dil model (M12.1b). Ils scolars taglian ora las sdremas e fan dus mantuns. Il scolar A entscheiva e tschenta duront 1 minuta tier mintga sdrema da siu mantun las damondas corrispundentas. Exempel: «Tgei ei pli stregn per tei: ir a pei 3 uras ni senudar 10 minutas senza pausa? Tgei ei pli curaschus per tei: reiver sin ina plonta ni far in segl culs skis? Tgi fa tei pli trests? Enzatgi che di manzegnas ni enzatgi che ignorescha tei?» Il conscolar B teidla la damonda, decida spontanamein e rispunda spert cun ina construcziun entira. Exempel: «Per mei ei reiver sin ina plonta pli curaschus che far in segl culs skis, perquei che jeu hai tema dall'altezia.»

a) Igls sculars lavuran an dus. Egn scular survean la part A (M12.1a) a l'oter la part B digl modèl (M12.1b). Igls sculars taglian or las strivlas a fan dus mantùns. Igl scular A antscheva ad ampeara durànt 1 minuta las amparadas digl sieus mantùn. Exaimpel: «Tge e par te ple dir: ir a pe 3 uras near sanudar 10 minutas sainza possa? Tge e par te ple curaschus: saragatar sen egna plànta near far egn sagl cugls skis? Tgi fa te ple trest? Anzatgi ca gi manzegnas near anzatgi ca ignorescha te?» Igl cunscular B tearla l'amparada, dezeda spontanameing a raspunda speart cun egna construcziùn antiera. Exaimpel: «Par me e saragatar sen egna plànta ple curaschus ca far egn sagl cugls skis, parquegl ca jou ve tema da l'òlteztga.»

a) Ils scolars lavuran in duos. Ün scolar survain la part A (M12.1a) e l'oter la part B dal model (M12.1b). Ils scolars taglian our las strivlas e faun duos mantuns. Il scolar A cumainza e fo düraunt 1 minut la dumanda correspundenta tar mincha strivla da sieu mantun. Exaimpel: «Che es per te pü stantus: ir a pè düraunt 3 uras u nuder düraunt 10 minuts sainza fer üna posa? Che es per te pü curaschus: rampcher sün ün bös-ch u fer ün sagl culs skis? Che at fo gnir pü trist: qualchün chi disch manzögnas u qualchün chi ignorescha a te?» Il conscolar B taidla la dumanda, decida spontanamaing e respuonda svelt cun üna frasa intera. Exaimpel: «Per me es que pü curaschus da rampcher sün ün bös-ch cu da fer ün sagl culs skis, perque ch'eau d'he temma da l'otezza.»

a) Ils scolars lavuran in duos. Ün scolar survain la part A (M12.1a) e tschel la part B dal model (M12.1b). Ils scolars taglian oura las striblas e fan duos mantuns. Il scolar A cumainza e fa dürant 1 minut la dumonda correspundenta pro mincha stribla da seis mantun. Exaimpel: «Che es per tai plü stantus: ir a pè dürant 3 uras o nodar dürant 10 minuts sainza far üna posa? Che es per tai plü curaschus: rampignar sün ün bös-ch o far ün sagl culs skis? Che at fa gnir plü trist: inchün chi disch manzögnas o inchün chi ignorescha a tai?» Il conscolar B taidla la dumonda, decida spontanamaing e respuonda svelt cun üna frasa intera. Exaimpel: «Per mai esa plü curaschus da rampignar sün ün bös-ch co da far ün sagl culs skis, perquai ch'eu n'ha temma da l'otezza.»


Ils scolars giogan cun dus quadrels. In indichescha cons quadrets ch'il scolar astga avanzar e tschel indichescha il pensum che sto vegnir sligiaus.

Igls sculars giojan cun dus dats. Egn inditgescha quànts quaderets c'igl scular dastga avanzar a tschel inditgescha la leztga ca sto vagnir schlieada.

Igls scolars gioian cun dus quadrigns. Egn inditgescha, quants quadrets tg'ins pò eir anavant e l'oter, tge exercezi tg'igl è da far.

Ils scolars giouvan cun duos dets. Ün disch quaunts pass cha'l conscolar po fer cun sia figüra e l'oter disch la lezcha chi stu gnir fatta.

Ils scolars giovan cun duos dats. Ün disch quants pass cha'l conscolar po far cun sia figüra e l'oter disch la lezcha chi sto gnir fatta.


d) Curdin haveva buca quintau da veser oz sia cusrina. Els habiteschan el medem quatier e van ensemen a scola. Ei era in di da cufla e Curdin haveva buca queidas da star en casa. Aschia era el seschluitaus tut quiet en garascha e seseva sil quad dil bab. E perquei ch'ins vesa naven dalla finiastra-cuschina gest vi tier la garascha haveva el serrau igl esch dalla garascha. Mo Nina ha tuttina anflau el. En sesez ha ella encuretg el cul cudisch da scola per dumandar enzatgei pervia dils pensums da quen sin pagina curonta. E Curdin era gest vid ponderar da menar la clav ch'il bab haveva emblidau, cura che Nina ei vegnida dad esch en. Ella ha viu cun tgei quet ch'el seseva silla maschina e tgei ch'el vuleva gest far. Sa sch'ella sa quescher?

e) Curdin abitescha aint igl madem quartier scu la sia cusregna Joana. I boffa e Curdin ò nigna queida da star a tgesa. Uscheia leppa el tot quiet ainten la garascha. Lò stat igl quad digl bab. «Quant spert è chel vehichel?», sa dumonda el. Curdin sa tschainta sen igl quad e vot gist far eir la clav. Cò vign la sia cusregna aint dad isch e scassa la testa. «Curdin, vea giu digl quad! Schiglio vign ia an cuschigna e dei tot a tia mamma!» Curdin dombra anc sen quatter e vign alloura giu digl quad. El è en dètg lumpazi.

d) Curdin nu vaiva fat quint da vzair hoz a sia cusdrina. Els staun aint il listess quartier e vaun insembel a scoula. A d'eira ün di da trid'ora, ma Curdin nu vaiva vöglia da ster be quiet a chesa. Uschè es el scappo in garascha e s'ho tschanto sül quad da sieu bap. E perque cha qualchün al vess pudieu vzair, vaiva el serro l'üsch da la garascha. Però Nina l'ho listess chatto. Vairamaing l'ho ella tschercho cul cudesch da scoula per dumander qualchosa in connex culs quints sün pagina quaraunta. Curdin invezza vulaiva güst fer ir la clev cha'l bap vaiva lascho vi dal veicul. In quel mumaint es currida Nina aint dad üsch. Ella ho vis cun che superbgia ch'el tschantaiva sülla maschina ed eir che ch'el vaiva güst intenziun da fer. Chi so, sch'ella es buna da taschair?

d) Curdin nu vaiva fat quint da verer hoz a sia cusdrina. Els stan aint il listess quartier e van insembel a scoula. I d'eira ün di da trid'ora, ma Curdin nu vaiva vöglia da star be quiet a chasa. Uschè es el scappà in garascha e s'ha tschantà sül quad dal bap. E perquai chi's vezza davent da la fanesta da cuschina vi pro la garascha, vaiva el serrà l'üsch da la garascha. Però Nina til ha listess chattà. Vairamaing til ha ella tscherchà cul cudesch da scoula per dumandar alch in connex culs quints sün pagina quaranta. Curdin invezza vulaiva güsta far ir la clav cha'l bap vaiva laschà vi dal veicul. In quel mumaint es gnüda Nina dad üsch aint. Ella ha vis cun che superbgia ch'el sezzaiva sülla maschina ed eir che ch'el vaiva güsta intenziun da far. Chi sa, sch'ella es buna da taschair chamön?


a) Igl med da transport tgi vign tschartgea è igl quad.

a) Il veicul chi vain tschercho ho nom 'quad'.

a) Il veicul chi vain tscherchà ha nom 'quad'.


b) Il vehichel encuretg ei il quad! Ni scrivan ins cuad? Legia il memo e gida ils auturs da scriver endretg. Has ti scret endretg?

b) Igl med da transport tschartgea è igl quad. U lagn nous screiver cuad? Lige igl memo e gide l'egn l'oter da screiver andretg igl pled. Ast te scretg dretg?

b) Il veicul chi vain tschercho es il quad! U as scriva cuad? Legia il memo e güda als autuors a scriver il pled inandret. Hest tü scrit inandret?

b) Il veicul chi vain tscherchà es il quad! O as scriva cuad? Legia il memo e güda als auturs a scriver il pled inandret. Ti hast tü scrit inandret?


3. In vehichel da salvament. (igl auto da pumpiers)

3. Egn vehicel da salvamaint. (auto da pumpiers)

2. En med da transport da salvamaint. auto da pumpiers

3. Ün veicul da salvamaint. (l'auto da pumpiers)


2. In vehichel che nus duvrein sill'aua cun nossa atgna forza sco motor. (la puntera)

2. Egn vehicel ca nus duvragn sen l'aua cun nossa atgna forza sco motor. (la puntanera)

1. En utensil tgi nous duvragn sen l'ava cun la nossa atgna forza scu motor.<strong> la puntera</strong>

2. Ün veicul cha nus druvains süll'ova cun nossa egna forza scu motor. (il flöz)

2. Ün veicul cha nus dovrain süll'aua cun nossa aigna forza sco motor. (il flöz)


18. Co senumna il secund grad da cumparaziun dils adjectivs? (il cumparativ)

17. Co sanumna igl savund gro da cumparaziùn digls adjectivs? (igl cumparativ)

12. Scu sa nomna igl sagond grad da cumparegliaziun digls adjectivs? igl cumparativ

18. Cu as nomna il seguond gro da conguel dals adjectivs? (il cumparativ)

18. Co as nomna il seguond grà da congual dals adjectivs? (il cumparativ)


6. La part dil velo che nus duvrein per tgamunar senumna ... (las crutschas)

5. La part digl velo, ca nus duvragn par manar el, sanumna … (las crutschas)

5. La part digl velo tgi nous duvragn per palar ò nom ... las crutschas

6. La part dal velo cha nus druvains per manascher as nomna ... (il guvernagl)

6. La part dal velo cha nus dovrain per manisar as nomna ... (la masina)


7. Quella part dil velo ei impurtonta per la segirtad sin via. (il reflectur)

6. Quella part digl velo e impurtànta par la sirtad sen veia. (igl reflectur)

6. Chella part digl velo è impurtanta per la siertad sen veia.<strong> igl reflectour</strong>

7. Quista part dal velo es importanta per la sgürezza sün via. (il reflectur)


5. Quei vehichel cursescha savens els marcaus sut la tiara. (la metro)

4. Que vehicel cursescha savens agls martgieus sut la teara. (la metro)

4. Chel med da transport cursescha savens ainten martgeas e chegl sot la tera. la metro

5. Quist veicul circulescha suvenz suot terra in citeds . (la metro)

5. Quist veicul circulescha suvent suot terra in citats. (la metro)


16. La gradaziun dils adjectivs duvrein nus per … (cumparegliar)

15. La graduaziùn digls adjectivs duvragn nus par ... (cumparagliear)

10. La gradaziun digls adjectivs duvragn nous per ... cumparagler

16. La graduaziun dals adjectivs druvains nus per … (congualer)

16. La graduaziun dals adjectivs dovrain nus per … (congualar)


17. Co ei la fuorma superlativa da spert? (il pli spert)

16. Co e la furma superlativa da speart? (igl ple speart)

11. Scu è la furma superlativa da spert? igl pi spert

17. Che es il superlativ da svelt? (il pü svelt)

17. Che es superlativ da svelt? (il plü svelt)


b) La damonda sa vegnir discutada en classa avon che mintga scolar noda sia risposta individuala.

b) L'amparada sa vagnir discutada an classa avànt ca mintga scular noda la sia rasposta individuala.

b) La dumonda pò neir discutada an classa, avant tgi mintga scolar noda la sia rasposta individuala.

b) La dumanda po gnir discusa in classa, aunz cha'ls scolars notan lur respostas aint il cudesch.

b) La dumonda po gnir discusa in classa, avant cha'ls scolars notan lur respostas aint il cudesch.


Gia da buob vuleva signur Cathomen manischar igl auto da pumpiers.

Gea da buab leva igl signur Fravi manischar igl<strong> auto da pumpiers.</strong>

Gio da mattatsch leva signour Simeon palar igl auto da pumpiers.

Già da mat ho sar Gian gieu il sömmi da manascher ün auto da pumpiers.

Fingià da mat ha sar Gian gnü il sömmi da manisar ün auto da pumpiers.


La feglia da dunna Cavigelli vegn sin viseta cugl aviun.

La feglia da la duna Cagieri vean sen visita cugl aviùn.

La feglia da signour Devonas vign an viseta cun igl aviun.

La figlia da duonn'Anita vain in visita cul aviun.

La figlia da duonn'Aita vain in visita cul aviun.


Duront sia lavur manischescha dunna Tuor igl auto da posta.

Durànt sia lavur manischa la duna Dolf igl<strong> auto da posta.</strong>

Durant la sia lavour pala donna Luzio igl auto da posta.

Düraunt sia lavur manascha duonna Bigna l'auto da posta.

Dürant sia lavur manisescha duonna Bigna l'auto da posta.


a) Il vehichel preferiu da Nino ei il velo.

a) Igl vehicel preferieu digl Nino e igl<strong> velo.</strong>

a) Igl med da transport preferia da Noa è igl velo.

a) Il veicul predilet da Nino es il velo.


• Tgei vehichels, semegliont al velo da Nino, fan negin donn a nies ambient?

• Tge vehicels, sco par exaimpel igl velo digl Nino, fan nign don agl noss ambiaint?

• Tge med da transport, sumigliaint agl velo da Noa, fò nign donn agl ambiaint?

• Chenüns veiculs, sumgiaints al velo da Nino, nu faun dan a nos ambiaint?

• Chenüns veiculs, sumgliaints al velo da Nino, nu fan don a nos ambiaint?


Per s'approfundar e s'identificar culla tematica san las suandontas damondas vegnir discutadas en classa:

Par s'aprofundar a s'identifitgear cun la tematica san las savundàntas amparadas vagnir discutadas an classa:

Per s'approfundar e s'identifitgier cun la tematica pò la classa discutar las suandontas dumondas:

Per s'approfundir e s'identificher culla tematica as po discuter las seguaintas dumandas in classa:

Per s'approfundir e s'identifichar culla tematica as poja discuter las seguaintas dumondas in classa:


• La lavur da signur Flepp fuss stunclentusa senza siu vehichel. S'imaginescha in vehichel e co ei fuss, sche quel fuss aunc buca vegnius inventaus.

• La lavur digl signur Mani fuss stanclantusa sainz'igl sieus vehicel. S'imaginescha egn vehicel a co igl fuss, scha quel fuss ànc betga vagnieu invanto.

• La lavour da donna Dedual fiss stanclantousa sainza igl sies med da transport. Ta decida per en med da transport e t'imaginescha, scu tgi fiss, schi chel fiss betg anc nia invento.

• La lavur da sar Curdin füss fich greiva sainza sieu veicul. Imaginescha't ün veicul e cu cha que füss, scha quel nu füss auncha gnieu invento.

• La lavur da sar Tumasch füss fich greiva sainza seis veicul. T'imaginescha ün veicul e co chi füss, scha quel nu füss amo gnü inventà.


• Tgei vehichels ein plitost adattai per la lavur e tgeinins pil temps liber?

• Tge vehicels en pletost adatos par la lavur a tgenegns pigl tains liber?

• Tge meds da transport èn pitost adattos per la lavour, tgenegns pigl taimp liber?

• Chenüns veiculs sun püchöntsch adattos per la lavur e chenüns püchöntsch pel temp liber?

• Chenüns veiculs sun plüchöntsch adattats per la lavur e chenüns plüchöntsch pel temp liber?


• Enconuschas ti enzatgi che manischescha il medem vehichel sco ina dallas persunas el pensum?

• Ancanuschas tei anzatgi ca manischa igl madem vehicel sco egna da las parsùnas an la leztga?

• Canoschas te ensatgi tgi pala igl madem med da transport scu ena persunga digl exercezi?

• Cugnuoschast tü a qualchün chi manascha il listess veicul scu üna da las persunas aint illa lezcha?

• Cugnuoschast tü ad inchün chi manisescha il listess veicul sco üna da las persunas aint illa lezcha?


• Enconuschas ti aunc auters vehichels da salvament?

• Ancanuschas tei ànc oters vehicels da salvamaint?

• Cugnuoschast tü auncha oters veiculs da salvamaint?

• Cugnuoschast tü amo oters veiculs da salvamaint?


En siu temps liber entupein nus Franca cul parasgulader.

Agl sieus tains liber antupagn nus la Frànca cugl parasgulader.

Aint igl sies taimp liber antupagn nous Federica cun igl parasgulader.

Aint il temp liber vzainsa suvenz a Franca cul parasagl.

Aint il temp liber vezzaina suvent a Franca cul parasagl.


La lavur sil bein puril da signur Flepp fuss pli greva senza il tractur.

La lavur segl bagn puril digl signur Mani fuss ple greava sainza igl tractur.

La lavour sen igl bagn puril da donna Dedual fiss pi greva sainza igl tractor.

La lavur illa puraria da sar Curdin füss pü greiva sainza tractor.

La lavur illa pauraria da sar Tumasch füss plü greiva sainza tractor.


• Enconuschas ti era enzatgi che habitescha en ina tiara lontana sco la feglia da dunna Cavigelli?

• Ancanuschas tei ear anzatgi ca stat an egna teara lontana sco la feglia da la duna Cagieri?

• Canoschas te er ensatgi tgi veiva an teras lontanas, scu la feglia da signour Devonas?

• Cugnuoschast tü a qualchün chi viva a l'ester scu la figlia da duonn'Anita?

• Cugnuoschast tü ad inchün chi viva a l'ester sco la figlia da duonn'Aita?


Amiez il taglier da cartun fan ins cul cutter ina (varianta sempla) ni duas ruosnas (varianta greva) pils pennels.

Amiez igl taglier da cartùn fan ign cugl cutter egna (variànta sempla) near duas rusnas (variànta difizila) pigls pinels near fleters.

Aintamez igl plat da cartung ins fò cugl cutter ena (varianta simpla) u dus rosnas (varianta greva) pigls penels.

Immez il plat da chartun as fo que cul cutter üna (varianta simpla) u duos fouras (varianta difficila) pels pinèls.

Immez il plat da chartun as faja cul cutter üna (varianta simpla) o duos fouras (varianta difficila) pels pinels.


Il scolast prepara il suandont material:

Igl surmester prepara igl savundànt material:

La scolasta prepara igl suandont material:

Il magister prepara il seguaint materiel:

Il magister prepara il seguaint material:


Ins astga buca discuorer duront la cuorsa.

Ign dastga betga bagliafar durànt la cursa.

Ins dastga betg discorrer durant la cursa.

A nu's suos-cha discuorrer düraunt la cuorsa.

I nu's das-cha discuorrer dürant la cuorsa.


Preparar ina rolla da pupi per la cuorsa: taccar ina sdrema da pupi giun plaun e dessignar la partenza, il percuors e l'arrivada ni signalisar quei cun crappa e lennets.

Preparar egna rola da pulpier par la cursa: Tatgear egna strivla digl pulpier gioubass a schar marcar igls sculars la partenza, igl parcurs ad igl final da la cursa cun crapa, lenets near bandieras dissigneadas.

Preparar ena rolla da palpieri per la cursa: tatger ena strefla digl palpieri giumez e lascher signier igls scolars la partenza, igl percurs ed igl final dalla cursa cun craps, lennigns u bandieras malagedas.

Preparer üna rolla da palperi per la cuorsa: tacher üna strivla dal palperi giò per terra e lascher segner als scolars la partenza, il percuors e'l böt da la cuorsa cun craps, lainins u binderas disegnedas.

Preparar üna rolla da palperi per la cuorsa: tachar üna stribla dal palperi giò per terra e laschar segnar als scolars la partenza, il percuors e'l böt da la cuorsa cun craps, lainins o binderas disegnadas.


Variaziuns pusseivlas dil grad da difficultad:

Variaziùns pussevlas digl gro da dificultad:

Variaziuns pusseblas arisguard igl nivel da difficultad:

Variaziuns pussiblas dal gro da difficulted:

Variaziuns pussiblas dal grà da difficultà:


Singuls affons surprendan la rolla dil menader ed astgan discuorer.

Singuls unfànts surprendan la rola d'egn manader a dastgan bagliafar.

Singuls unfants surpeglian la rolla d'ena manadra u d'en manader e dastgan discorrer.

Singuls iffaunts surpiglian la rolla d'üna guida e suos-chan discuorrer.

Singuls uffants surpiglian la rolla d'üna guida e das-chan discuorrer.


Ils affons inventan atgnas lavurs (far ina skizza, reproducir in dessegn ni dessignar in mandala sempla, scriver in plaid, ...).

Igls unfànts invanteschan atgnas lavurs (far egna skiza, reprodutgear egn dissegn near dissignear egn mandala sempel, scriver egn pled, …).

Igls unfants inventeschan atgnas lavours (far ena skizza, reprodutgier en maletg u malager en mandala simpel, screiver en pled, ...).

Ils iffaunts invaintan egnas lavuors (fer üna skizza, reprodür ün disegn u disegner ün mandala simpel, scriver ün pled, …).

Ils uffants invaintan aignas lavurs (far üna skizza, reprodüer ün disegn o disegnar ün mandala simpel, scriver ün pled, …).


Suenter la cuorsa da skis communabla discuteschan ils scolars e las scolaras las damondas en classa (a).

Suainter la skiada cuminevla discuteschan igls sculars las amparadas an classa (a).

Siva la cursa da skis communabla discuteschan igls scolars las dumondas an classa (a).

Zieva la skieda cumünaivla discutan ils scolars las dumandas in classa (a).

Davo la skiada cumünaivla discutan ils scolars las dumondas in classa (a).


La mesadad dils scolars fa igl exercezi culs egls serrai.

La measadad digls sculars fa gl'exerzezi cugls îls saros.

La mesadad digls scolars fò igl exercezi cun îgls saros.

La mited dals scolars faun l'exercizi culs ögls serros.

La mità dals scolars fan l'exercizi culs ögls serrats.


Ils fleters han da schar anavos dus fastitgs parallels dils skis (buc in davos l'auter).

Igls fleters ân da schar anavos dus fastezs da skis paralels (a betg egn davo l'oter).

Igls fleters on da lascher anavos dus fastezs da skis parallels (e betg egn siva l'oter).

Ils fleters haun da lascher inavous duos stizis da skis parallels (e na ün zieva l'oter).

Ils fieuters han da laschar inavo duos fastizis da skis parallels (e na ün davo tschel).


Lu nodan els cun ina crusch ils emoticons che reflecteschan il meglier lur rispostas e las declaraziuns ni pretensiuns. Els fuorman gruppas da 2 tochen 4 e discuteschan lur rispostas (b). Las davosas damondas fan la punt culla proxima lectura.

Alura fan els cruschs tier igls emoijs ca musan igl miglier lur raspostas a las declaraziùns near pratensiùns. Els furman grupas da 2-4 a discuteschan lur raspostas (b). Las amparadas (a) fan la pùnt a la proxima lectura.

Alloura fon els las crouschs aint igl codesch da lavour (b). Els furman gruppas da 2-4 e discuteschan lour raspostas. Las davosas dus preteisas (10-11) fon la punt tar la lectura digl proxim exercezi.

Alura faun els cruschinas tar quels emoijs chi reflettan il meglder lur respostas a las decleraziuns u pretaisas. Els fuorman gruppas da 2-4 e discutan lur respostas (b). Las dumandas (a) faun la punt a la prosma lectüra.

Lura fan els cruschinas pro quels emoijs chi reflettan il meglder lur respostas a las decleraziuns o pretaisas. Els fuorman gruppas da 2-4 e discutan lur respostas (b). Las dumondas (a) fan la punt a la prosma lectüra.


Enstagl da fleters gross san ins era prender fleters pli fins e colurs.

Anstagl da fleters gross san ign ear prender fleters ple fegns near calurs.

An pe da fleters gross ins pò er piglier fleters pi fegns u calours.

Impè da fleters gross as po que eir piglier fleters pü fins u culuors.

Impè da fieuters gross as poja eir tour fieuters plü fins o culurs.


Ils scolars e las scolaras sesan entuorn la sdrema da pupi. Tuts tegnan ina corda. Il scolast dat il pensum da far communablamein la cuorsa, quei vul dir da dessignar il percuors e da schar anavos ils fastitgs dil 'skiunz' sil pupi.

Igls sculars a las scularas sean anturn la strivla da pulpier. Tuts tegnan egna corda near egn fil da mangola. Igl surmester dat ad els la leztga da far anzemel la skiada, quegl vut gir da dissignear igl parcurs a da schar anavos igls fastezs segl pulpier, sco d'egn skiùnz.

Igls scolars tschaintan anturn la strefla da palpieri. Tots tignan ena corda u en feil da mangola. La scolasta igls dat igl pensum da far ansemen la cursa da skis, c.v.d. da malager igl percurs e da lascher anavos igls fastezs segl palpieri, scu d'ena skiunza u d'en skiunz.

Ils scolars e las scolaras tschaintan intuorn la strivla da palperi. Tuots tegnan üna corda u ün fil da bambesch. Il magister als do la lezcha da fer insembel la skieda, que voul dir da disegner il percuors e da lascher inavous ils stizis sül palperi, scu d'ün skiunz.

Ils scolars e las scolaras sezzan intuorn la stribla da palperi. Tuots tegnan üna corda o ün fil da pingoula. Il magister tils dà la lezcha da far insembel la skiada, quai voul dir da disegnar il percuors e da laschar inavo ils fastizis sül palperi, sco d'ün skiunz.


Far cul perfurader entuorn igl ur dil taglier per mintga scolar e mintga scolara ina ruosna. Francar vid las ruosnas ina corda da ca. 50-70 cm lunghezia (sche la classa ei gronda, eis ei meglier da preparar il material per duas gruppas).

Far par mintga scular agl ur digl taglier da cartùn egna rusna cugl furader a farmar ve da las rusnas cordas near fils da mangola da ca. 50-70 cm lungheztga (scha la classa e grànda, e'gl miglier da preparar igl material par duas grupas).

Far ena rosna cugl perfurader anturn igl plat da cartung per mintga scolar e fixar cordas u feils da mangola da ca. 50-70 cm lunghezza ve dallas rosnas (schi la classa è gronda, ègl migler da preparar igl material per dus gruppas).

Fer per mincha scolara üna foura cul perfureder intuorn il plat da chartun e fixer cordas u fils da bambesch da ca. 50-70 cm lungezza vi da las fouras (scha la classa es granda, esa meglder da preparer il materiel per duos gruppas).

Far per mincha scolar üna foura cul perforader intuorn il plat da chartun e francar cordas o fils da pingoula da ca. 50-70 cm lunghezza vi da las fouras (scha la classa es gronda, esa meglder da preparar il material per duos gruppas).


9. En petgalenn è sa tschanto sen igl sombrero da Pedro ed ò piclo ena furmeila tgi era rivada se lò. Uscheia ò el fatg ena rosna aint igl sombrero da Pedro.

9. Ün pichalain s'ho tschanto sül sombrero da Pedro ed ho piclo üna furmia chi d'eira riveda sü lo, ed uschè ho'l fat üna fouruna aint il parasol da Pedro.

9. Ün pichalain s'ha tschantà sül sombrero da Pedro ed ha piclà üna furmia chi d'eira rivada sü là, ed uschè ha'l fat üna fouruna aint il parasur da Pedro.


6. Ella miscalca sesanflan ils sems dils pégns. Quels ein era nutriment pils stgirats.

6. An la puscha satgatan igls sems digls pegns. Quels en ear nutrimaint pigls stgirats.

6. Ainten la puscha èn igls sems digls pegns. Igls stgirats maglian chels sems e da chels tg'els maglian betg pògl dar novs pegns.

6. Illa puscha sun ils sems dals pigns. Ils squigliats as nudreschan da quels sems e da quels ch'els nu maglian po que der nouvs pigns.

6. Illa puscha sun ils sems dals pins. Ils squilats as nudrischan da quels sems, e da quels ch'els nu maglian poja dar nouvs pins.


3. Pedro ei liungs, satels e porta in parisol che semeglia in sombrero.

3. Igl Pedro e lùng, sategl a porta egn prisol ca sameglia egn sombrero.

3. Pedro è lung e maier e porta ena tgapela tgi sumeglia ad en sombrero.

3. Pedro es lung e meger ed ho sü ün chapè chi sumaglia ad ün sombrero.

3. Pedro es lung e majer ed ha sü ün chapè chi sumaglia ad ün sombrero.


8. Il tschierv ha splattau la dunna da Casimir sco ina petta platta.

8. Igl tschearv â spatatscho la duna digl Casimir sco egna peta plata.

8. Igl tscherv è zappo sen la donna da Casimir e l'ò splattatscheda/fatg plat.

8. Il tschierv es zappo sülla duonna da Casimir e l'ho splattütscheda.

8. Il tschiervi es zappà sülla duonna da Casimir e tilla ha splattütschada.


2. Casimir ei pigns e gross sco in butschin.

2. Igl Casimir e pintg a gross sco egn butschegn.

2. Casimir è pitschen e gross scu en butschign.

2. Casimir es pitschen e tais scu ün butschin.

2. Casimir es pitschen e tais sco ün butschin.


La scolasta prepara entgins maletgs cun differentas sorts da bulius e discutescha culs scolars las damondas da c).

La surmestra prepara anzaquànts maletgs cun diferaintas sorts da bulieus a discutescha cugls sculars las amparadas da c).

Igl scolast prepara maletgs cun differentas sorts da bulias (varda schliaziun) e discutescha las dumondas digl exercezi d) cun las scolaras.

La magistra prepara purtrets cun differentas sorts da funschs e discuta las dumandas da la lezcha c) culs scolars e cun las scolaras.

La magistra prepara purtrets cun differentas sorts da bulais e discuta las dumondas da la lezcha c) culs scolars e cullas scolaras.


Ils scolars e las scolaras teidlan la historia da Pedro e Casimir. Silsuenter tschentan ils scolars damondas in a l'auter cun agid dils plaids. Era pusseivel da far sco giug: numerar ils plaids da damonda, better il quadrel e formular ina damonda cul plaid corrispundent.

La surmestra preligia l'istorgia digl Pedro a digl Casimir. Suainter tschaintan igls sculars l'egn a l'oter amparadas cun agid digls pleds. Ear pussevel da far sco gioi: Numerar igls pleds d'amparada, fierer igl dat a formular egn'amparada cugl pled coraspundaint.

Igl scolast preligia l'istorgia da Pedro e Casimir (text varda codesch dalla scolara, exercezi c). Siva sa tschaintan las scolaras dumondas cun ageid digls pleds (a). Chegl ins pò er far an furma da gi: enumerar igls pleds interrogativs, pattar igl quadrign e formular alloura ena dumonda cugl pled correspondent. Las scolaras raspondan mintgigna per sasezza allas dumondas da b).

La magistra prelegia l'istorgia da Pedro e Casimir. Zieva as faun ils scolars dumandas cun agüd dals pleds. Que as po fer eir in fuorma da gö: enumerer ils pleds interrogativs, bütter il det e formuler alura üna dumanda cul pled correspundent.

La magistra prelegia l'istorgia da Pedro e Casimir. Davo as fan ils scolars dumondas cun agüd dals pleds. I's po far quai eir in fuorma da gö: enumerar ils pleds interrogativs, büttar il dat e formular lura üna dumonda cul pled correspundent.


5. Ella historia cumparan quater animals: il stgirat, la tscharva, la furmicla ed il petgalenn.

5. An l'istorgia cumparan quater animals: igl stgirat, igl tschearv, la furmicla ad igl petgalen.

5. I vignan avant quatter animals ainten l'istorgia: igl stgirat, igl tscherv, la furmeila ed igl petgalenn.

5. A vegnan avaunt quatter bes-chas aint ill'istorgia: il squigliat, il tschierv, la furmia ed il pichalain.

5. I vegnan avant quatter bes-chas aint ill'istorgia: il squilat, il tschiervi, la furmia ed il pichalain.


Dar il 'Giug digl uaul' (Lia Rumantscha, 2010, order number 261020104, fr. 80.-).

Dar igl 'Gioi digl gòld' (Lia Rumantscha, 2010, order number 261020104, fr. 80.-).

Giuier igl Gi digl gôt (Lia Rumantscha, 2010, 261020101, 80.- CHF)

Giuver il 'Gö dal god' (Lia Rumantscha, 2010, 261020104, fr. 80.-).

Giovar il 'Gö dal god' (Lia Rumantscha, 2010, 261020104, fr. 80.-).


quartier d'anviern digls capricorns/tgamutschs

quartier d'inviern dals capricorns/stambuochs


Il pign rapport (nua, cura, quei ha plaschiu a mi, quei hai jeu empriu) e la retscherca davart in animal digl uaul vegnan fatgs en scola.

Igl pintg raport (noua, cura, quegl â plaschieu a mei, quegl ve jou amprieu) a la retscheartga davart egn animal digl gòld vignan fatgs an scola.

An scola vignan fatgs en pitschen rapport (noua, cura, chegl am ò plaschia, chegl vaia amprandia) e la retschertga davart en animal digl gôt.

In scoula vegnan fats ün pitschen rapport (inua, cura, que m'ho plaschieu, que d'heja imprains) ed il stüdi d'üna bes-cha dal god.

In scoula vegnan fats ün pitschen rapport (ingio, cura, quai m'ha plaschü, quai n'haja imprais) ed il stüdi d'üna bes-cha dal god.


Professiuns che han da far cugl uaul ni cun lenna: selvicultur, bostger, luvrer d'uaul, survigilader da catscha, inschignier forestal, lennari, scrinari, resgiader, catschadur

Professiùns ca ân da far cugl gòld near cun lena: selvicultur, bostger, luvraint digl gòld, survaglieader da tgatscha, inschignier forestal, lenari, scrinari, rasgeader, catschadur

Mastiers tgi on da far cugl gôt u cun la lenna: selvicultoura/selvicultour, luvranta/luvrant da gôt, guardiatgatscha, inschigniera/inschignier forestal, legnamera/legnamer, scrinaria/scrinari, razgedra/razgeder, catschedra/catscheder, biologa/biolog

Misters chi haun da chefer cul god u cun laina: silvicultur, bos-cher, lavuraint da god, guardgiachatscha, indschegner forestel, falegnam, resgeder, chatscheder

Mansters chi han da chefar cul god o cun laina: silvicultur, bos-cher, lavuraint da god, guardgiachatscha, indschegner forestal, falegnam, resgiader, chatschader


Far in'exposiziun culs cudischets digl uaul ni schar presentar quels cuortamein.

Far egn'exposiziùn cugls cudeschets digl gòld near schar preschantar quels curtameing.

Las scolaras fon en'exposiziun cugls codeschets digl gôt u preschaintan chels curtamaintg allas conscolaras.

Fer ün'exposiziun culs cudaschets dal god u lascher preschanter quels cuortamaing als scolars.

Far ün'exposiziun culs cudaschets dal god o laschar preschantar quels cuortamaing als scolars.


Duront l'excursiun rimnan ils scolars different material per zambergiar (incumbensa 9). Il scolast declara la funcziun digl uaul e fa attent ils scolars a diversas plontas e fretgs, fastitgs dad animals, ramurs, sezs da catschadurs, rumians, ...

Durànt l'excursiùn remnan igls sculars diferaint material par zambargear (leztga 9). Igl surmester declara la funcziùn digl gòld a fa atent igls sculars a diferaintas plàntas a fretgs, fastezs dad animals, ramurs, sézs da catschadurs, rumient, ...

Düraunt l'excursiun aint il god ramassan ils scolars different materiel per zambrager (incumbenza 9). Il magister declera la funcziun dal god e fo attent als scolars a diversa bos-cha e frütta, a stizis da bes-chas, rumuors, sezs da chatscheders, s-chart ed oter pü.

Dürant l'excursiun aint il god ramassan ils scolars different material per zambriar (incumbenza 9). Il magister declera la funcziun dal god e fa attent als scolars a diversa bos-cha e frütta, a fastizis da bes-chas, rumurs, sezs da chatschaders, s-chart ed oter plü.


Il cudischet vegn per gronda part emplenius duront l'excursiun. Per quei intent sa vegnir planisau pintgas pausas, duront las qualas ils scolars reflecteschan individualmein quei ch'il scolast ha declarau, quei ch'els han viu e priu si cun lur senns. Suenter vegn controllau ni/e cumpletau en gruppas.

Igl cudeschet vean par grànda part amplanieu durànt l'excursiùn. Par que intent den vagnir planisadas pintgas possas, durànt las qualas igls sculars reflecteschan individualmeing quegl c'igl surmester â declaro, quegl c'els ân vieu a prieu sei cun lur sens. Suainter vean controlo near/a cumpleto an grupas.

Igl codeschet vign amplania per gronda part durant l'excursiun. Perchegl ègl da planisar adegna puspe pitschnas pôssas, per tgi las scolaras possan reflectar mintgigna per sasezza chegl tg’igl scolast ò declaro u chegl tg'ellas on via e percepia cugls differents senns. Siva vignan igls codeschets controllos e cumplettos an lavours da gruppas.

Il cudaschet vain implieu per granda part düraunt l'excursiun. Perque esa da planiser adüna darcho pitschnas posas, per cha'ls scolars possan refletter minchün daperse que cha'l magister ho declaro, que ch'els haun vis e percepieu culs differents sens. Zieva vegnan ils cudaschets controllos u cumplettos in lavuors in gruppas.

Il cudaschet vain impli per gronda part dürant l'excursiun. Perquai esa da planisar adüna darcheu pitschnas posas, per cha'ls scolars possan reflettar minchün da per sai quai cha'l magister ha declerà, quai ch'els han vis e percepi culs differents sens. Davo vegnan ils cudaschets controllats o cumplettats in lavurs in gruppas.


Fretgs: farbun d'uaul, puauna, nitschola, mura/puauna nera, parmuglia

Fretgs: fraja digl gòld, omtga, nitschola, mura/omtga nera, schlaia

fraia da gôt, omgia, izung, moura, nitschola, poma tgora

Frütta: freja da god, ampa, uzun, giglüdra, pomma da culaischem

Frütta: frouslas, arschüclas, nitschoulas, moras, parmuoglias, pomma da culaischem


Ils cedels san silsuenter vegni duvrai per far il pensum 3.

Igls zedels san suainter vagnir duvros par far la leztga 3.

Igls cedels pon neir duvros per far igl exercezi 3.

Ils föglins paun gnir druvos per fer la lezcha 3.

Ils föglins pon gnir dovrats per far la lezcha 3.


La classa vegn partida en gruppas. Mintga gruppa survegn in mantun cun cedels vits. Sil camond 'sin vies plaz, adatg, via' noda mintga gruppa tut ils vehichels che vegnan endamen – sin mintga cedel in. Il scolast controllescha il temps fixau. Per mintga vehichel che vegn numnaus correctamein reparta il scolast in punct. Tgei gruppa gudogna?

La classa vean partgida an grupas. Mintga grupa survean egn mantùn cun zedels vids. Segl cumond 'samtgieu, prùnt, partenza' noda mintga grupa tut igls vehicels ca vignan andamaint – sen mintga zedel egn. Igl surmester controlescha igl tains fixo. Par mintga vehicel ca vean numno corectameing survean la grupa egn punct. Tge grupa gudogna?

La classa vign parteida an gruppas. Mintga gruppa survign en pêr figls veids. Cugl cumond pront, fitto, dai noda mintga gruppa tants meds da transport, scu tgi vignan andamaint – sen mintga cedel egn. La scolasta controllescha igl taimp fixo. Per mintga med da transport tgi vign numno correctamaintg dattigl en punct. Tge gruppa gudogna?

La classa vain partida aint in gruppas. Mincha gruppa survain ün plic da föglins vöds. Sül cumand 'attenziun, pront, via' nota mincha gruppa tuot ils veiculs chi vegnan adimmaint – sün mincha föglin ün. Il magister controlla il temp ch'el ho limito per quista lezcha. Per mincha veicul chi vain noto in möd correct do il magister ün punct. Chenüna gruppa guadagna?

La classa vain partida aint in gruppas. Mincha gruppa survain ün plic da föglins vöds. Sül cumond 'attenziun, pront, via' nota mincha gruppa tuot ils veiculs chi vegnan adimmaint – sün mincha föglin ün. Il magister controlla il temp ch'el ha limità per quista lezcha. Per mincha veicul chi vain notà in möd correct dà il magister ün punct. Chenüna gruppa guadogna?


Suenter haver fatg il pensum cumpareglian ils scolars ils nums dils vehichels culs vehichels ch'els han nudau sils cedels.

Suainter c'igls sculars ân fatg la leztga cumpareglian els igls nums digls vehicels cugls vehicels c'els ân nudo segls zedels.

Siva d'aveir fatg igl exercezi cumpareglian igls scolars igls noms digls meds da transport cugls meds da transport tg'els on nudo segls cedels.

Zieva ch'els haun fat la lezcha, conguelan ils scolars ils noms dals veiculs cun quels ch'els haun scrit süls föglins.

Lura fan ils scolars la lezcha. Davo ch'els han fat la lezcha, congualan ils scolars ils noms dals veiculs cun quels ch'els han scrit süls föglins.


Ils affons ston haver igl equipament da skis (vestgiu da skis, skis, fests, capellina, egliers da sulegl, protectur dil dies, crema da sulegl, ...)

Igls unfànts ân da ver igl equipamaint da skis (raglia, calzers, skis, tgaplegna, igliers da sulegl, protecziùn digl dies, crema da sulegl, ...).

Igls unfants ston aveir igl equipamaint da skis (vistgia da skis, skis, fists, casc, igliers da suglegl, protectour digl dies, crema da suglegl, ...)

Ils iffaunts haun d'avair l'equipamaint da skis (dress, skis, chaplina, ögliers da sulagl, protecziun da las arains, crema da sulagl, …).

Ils uffants han d'avair l'equipamaint da skis (dress, skis, chaplina, ögliers da sulai, protecziun da la rain, crema da sulai, …).


Il scolast organisescha in 'microfon' e va cun quel per la stanza entuorn. El fa da moderatur da radio e tschenta damondas a ses scolars ed a sias scolaras.

Igl surmester organisescha egn 'microfon' a va anturn cun quel an la stànza. El fa amparadas sco egn moderatur da radio agls seas sculars ad a las sias scularas.

La scolasta organisescha en microfon e vo cun chel per la stanza anturn. Ella fò – scu ena moderatoura da radio – dumondas agls sies scolars.

Il magister organisescha ün 'microfon' e chamina cun quel per la staunza intuorn. El fo, scu ün moderatur da radio, dumandas a sieus scolars ed a sias scolaras.

Il magister organisescha ün 'microfon' e chamina cun quel per la stanza intuorn. El fa, sco ün moderatur da radio, dumondas a seis scolars ed a sias scolaras.


Els han da far giu culs amitgs e cullas amitgas il liug ed il temps da sentupada.

Els ân da far giou cugls amitgs a cun las amitgas igl liac ad igl tains da s'antupar.

Els on da far giu igl li e taimp d'antop cugls ameis e cun las ameias.

Els haun da fer giò culs amihs e cullas amias il lö e'l temp da s'inscuntrer.

Els han da far giò culs amis e cullas amias il lö e'l temp da s'inscuntrar.


Mintga scolar s'occupa cun in sportist che fa impressiun ad el. Els enqueran informaziuns egl internet e presentan lur sportist alla classa.

Mintga scular s'ocupescha d'egn sportist ca fa impressiùn ad el. Igls sculars anquieran infurmaziùns agl internet a preschaintan lur sportist an classa.

Mintga scolar s'occupescha d'en sportist u d'ena sportista tg'igl fò impressiun. Igls scolars tschertgan infurmaziuns aint igl internet e preschaintan lour sportist u sportista an classa.

Mincha scolar s'occupa d'ün sportist u d'üna sportista chi al fo impreschiun. Els tscherchan infurmaziuns i'l internet e preschaintan a lur sportist in classa.

Mincha scolar s'occupa d'ün sportist o d'üna sportista chi til fa impreschiun. Els tscherchan infuormaziuns i'l internet e preschaintan a lur sportist in classa.


Ils scolars e las scolaras discuteschan silsuenter las damondas en classa e raquentan da lur atgnas experientschas.

Igls sculars a las scularas discuteschan las amparadas an classa a raquentan da lur atgnas experientschas.

Igls scolars discuteschan alloura las dumondas (a) an classa e rachintan da lour atgnas experientschas.

Ils scolars e las scolaras discutan alura las dumandas in classa e quintan da lur egnas experienzas.

Ils scolars e las scolaras discutan lura las dumondas in classa e quintan da lur aignas experienzas.


Plinavon han els da sclarir la situaziun dall'aura (gasetta, internet).

Anavànt ân els da sclarir la situaziùn da l'ora (giaseta, internet).

Pianavant scleran els la situaziun dall’ora (gasetta, internet).

Impü haun els da sclarir la situaziun da l'ora (giazetta, internet).

Implü han els da sclerir la situaziun da l'ora (gazetta, internet).


Ils scolars e las scolaras elegian ina figura e prelegian lur construcziuns. Ils conscolars legnan la persuna ni igl animal.

Igls sculars a las scularas tschearnan egna figura a preligian lur construcziùns. Igls cunsculars angiavegnan la parsùna near igl animal.

Igls scolars tschernan ena figura e preligian lour construcziuns. Igls conscolars angivignan la persunga u igl animal.

Ils scolars e las scolaras tschernan üna figüra e prelegian lur frasas. Ils conscolars ingiuvinan la persuna u la bes-cha.

Ils scolars e las scolaras tschernan üna figüra e prelegian lur frasas. Ils conscolars ingiavinan la persuna o la bes-cha.


Il scolast sa porscher ulteriuras situaziuns d'emprender culla tematica 'ir cun skis' ni 'far sport'. Ina selecziun da talas situaziuns anflan ins els exercezis supplementars:

Igl surmester sa porscher ulteriuras situaziùns d'amprender cun la tematica 'ir cugls skis' near 'far sport'. Egna tschearna da talas situaziùns tgat'ign agls exerzezis suplementars:

La scolasta pò porscher ulteriouras situaziuns d'amprender cun la tematica eir cun skis u far sport. Ena tscherna da talas situaziuns ins catta aint igls exercezis supplementars 2.1, 2.2 e 2.3.

Il magister po spordscher ulteriuras situaziuns d'imprender culla tematica 'ir culs skis' u 'fer sport'. Üna tscherna da telas situaziuns as chatta i'ls exercizis supplementers:

Il magister po spordscher ulteriuras situaziuns d'imprender culla tematica 'ir culs skis' o 'far sport'. Üna tscherna da talas situaziuns as chatta i'ls exercizis supplementars:


Els han dad organisar daners (pil viadi, pigl abonnament da skis, pil gentar).

Els ân dad organisar daners (pigl vieadi, pigl abunamaint, par la marenda).

Els on dad organisar daners (pigl viadi, pigl abunamaint da skis, pigl giantar).

Els haun dad organiser raps (pel viedi, per l'abunamaint da skis, pel gianter).

Els han dad organisar raps (pel viadi, per l'abunamaint da skis, pel giantar).


Ils scolars exerciteschan da raquintar ord il pugn da vesta dad ina figura. Els pondereschan tgei ambiziuns che las figuras han il di dalla cuorsa da skis. Ei fa era senn da marcar las passaschas adattadas el text.

Igls sculars exerziteschan da raquintar digl punct da vesta d'egn'otra figura. Els pondereschan tge ambiziùns ca las diferaintas figuras ân igl gi da la cursa da skis. Igl fa ear sen da marcar las passaschas adatadas agl text.

Igls scolars exerciteschan a rachintar digl punct da vista d'en'otra figura. Els pondereschan, tge ambiziuns tgi las figuras on igl de dalla cursa da skis. I fò er senn da marcar las passaschas adattadas aint igl text.

Ils scolars exerciteschan a raquinter dal punct da vista d'ün'otra figüra. Els pondereschan che ambiziuns cha las figüras haun al di da la cuorsa da skis. A fo eir sen da marker las passaschas adattedas aint il text.

Ils scolars exerciteschan a raquintar dal punct da vista d'ün'otra figüra. Els pondereschan che ambiziuns cha las figüras han al di da la cuorsa da skis. I fa eir sen da marcar las passaschas adattadas aint il text.


Ils scolars e las scolaras rispundan allas damondas. Els fan silsuenter igl exercezi en scret.

Igls sculars a las scularas raspundan las amparadas. Els fan alura igl exerzezi a scret.

Igls scolars raspondan allas dumondas. Els fon alloura igl exercezi an scretg.

Ils scolars e las scolaras respuondan a las dumandas. Els faun alura l'exercizi in scrit.

Ils scolars e las scolaras respuondan a las dumondas. Els fan lura l'exercizi in scrit.


Vulesses ti separticipar inaga als giugs olimpics? Pertgei (buc)?

Vol tei egn'eada sapartizipar agls giois olimpics? Partge (betg)?

Ta lessas te participar ena geda agls gis olimpics? Pertge (betg)?

At vulessast tü parteciper üna vouta als gös olimpics? Perche (na)?

At lessast tü partecipar üna jada als gös olimpics? Perche (brich)?


Els han eventualmein dad organisar in telefonin per cass urgents.

Els ân eventualmeing dad organisar egn telefonet par cass urgiaints.

Els on ev. dad organisar en telefonign per cass urgents.

Els haun d'organiser eventuelmaing ün telefonin per cas urgaints.

Els han dad organisar eventualmaing ün telefonin per cas urgaints.


Sco preparaziun per il pensum b) fa il scolast intervistas cuortas en classa. Sil model da copiar (M2.1a) sesanflan ils nums dallas persunas e dils animals. Il scolast reparta ina rolla a mintga scolar.

Sco preparaziùn par la leztga b) fa igl surmester intervestas curtas an classa. Segl modèl da cuptgear (M2.1a) satgatan igls nums da las parsùnas a digls animals. Igl surmester dat egna rola a mintga scular.

Scu preparaziun pigl exercezi b) fò la scolasta intervistas curtas an classa. Segl model da cuptgier (M2.1a) èn igls noms dallas persungas e digls animals. La scolasta reparta ena rolla a mintga scolar.

Scu preparaziun per la lezcha b) fo il magister intervistas cuortas in classa. Sül model da copcher (M2.1a) sun ils noms da las persunas e bes-chas. Il magister scumparta üna rolla a mincha scolar.

Sco preparaziun per la lezcha b) fa il magister intervistas cuortas in classa. Sül model da copchar (M2.1a) sun ils noms da las persunas e bes-chas. Il magister scumparta üna rolla a mincha scolar.


Tgei ston ins far per gudignar ina cuorsa?

Tge e'gl da far par gudagnear egna cursa?

Che esa da far per guadagnar üna cuorsa?


Rimnar duront in'jamna informaziuns davart quei che cuora e passa actualmein el mund dil sport. Ils scolars legian e scuvieran per quei intent la gasetta. Scolars pli fleivels san era far ina collascha ed encurir tetels da sport e maletgs ch'els taccan el carnet.

Rimnar durànt egn'eanda infurmaziùns davart quegl ca passa actualmeing agl mund digl sport. (Igls sculars ligian a scurveartan la giaseta. Sculars ple flevels san ear far egna colascha ad ancurir tetels da sport a maletgs c'els tatgan agl carnet.)

Rimnar durant en'emda infurmaziuns davart chegl tgi gira actualmaintg aint igl mond da sport. (Igls scolars ligian e scovran la gasetta. Scolars pi debels pon er far ena collascha e tschartger tetels da sport e maletgs tg'els tatgan aint igl carnet.)

Ramasser düraunt ün'eivna infurmaziuns davart que chi gira actuelmaing i'l muond dal sport. (Ils scolars legian e scuvreschan la giazetta. Scolars pü debels paun eir fer üna collascha e tschercher tituls da sport e purtrets ch'els tachan aint il quadern.)

Ramassar dürant ün'eivna infuormaziuns davart quai chi gira actualmaing i'l muond dal sport. (Ils scolars legian e scuvrischan la gazetta. Scolars plü debels pon eir far üna collascha e tscherchar titels da sport e purtrets ch'els tachan aint il quadern.)


Ils affons han da dumandar ils geniturs, sch'els astgien ir cun skis cun lur amitgs.

Igls unfànts ân dad amparar agls geniturs, sch'els dastgan ir egn gi cugls skis cun lur amitgs.

Igls unfants dumondan igls genitours, schi els dastgan eir cun skis cun lour ameis.

Ils iffaunts haun da dumander als genituors, sch'els suos-chan ir ün di culs skis cun lur amihs.

Ils uffants han da dumandar als genituors, sch'els das-chan ir ün di culs skis cun lur amis.


Els han da ponderar co els contonschan il territori da skis (a pei, cul bus da skis, cul tren, cugl auto dils geniturs, ...).

Els ân da ponderar, co els rivan agl teritori da skis (a pe, cugl bus da skis, cugl tren, cugl auto digls geniturs, ...).

Els on da ponderar, scu tgi els contanschan igl territori da skis (a pe, cugl bus da skis, cugl tren, cugl auto digls genitours, ...).

Els haun da ponderer, cu cha rivan i'l territori da skis (a pè, cul bus da skis, cul tren, cul auto dals genituors, …).

Els han da ponderar, co chi rivan i'l territori da skis (a pè, cul bus da skis, cul tren, cul auto dals genituors, …).


Far ina gliesta da controlla per organisar in di da sport.

Far egna glista da controla par organisar egn gi da sport

Far ena glista da controlla per organisar en de da sport.

Fer ün glista da controlla per organiser ün di da sport.

Far ün glista da controlla per organisar ün di da sport.


Prenda giou tscharieschas dad egna plànta!

Dombra da tschent anavos anfignen novanta!


La scolasta dat camonds che cuntegnan plaids cun in 'tg' ni in 'tsch'. Ell'emprema runda astgan ils scolars mo far las activitads che cuntegnan in 'tg', ella secunda runda mo quellas che cuntegnan in 'tsch'. Sch'in scolar fa tuttina il moviment, croda el ora ni sto scriver il plaid cun tg/tsch vid la tabla.

La surmestra dat cumonds ca cuntegnan pleds cun egn 'tg' near egn 'tsch'. An l'amprema runda dastgan igls sculars me far las acitivitads ca cuntegnan egn 'tg', an la savunda runda me quellas ca cuntegnan egn 'tsch'. Sch'egn scular fa tutegna igl movimaint, cupetga el or near sto scriver igl pled cun tg/tsch ved la tavla.

Igl scolast dat cumonds tgi cuntignan pleds cun tg u tsch. Ainten l'amprema runda dastgan las scolaras angal far igls cumonds cugls pleds cun tsch, ainten la sagonda runda angal chels cugls pleds cun tg. Schi ena scolara fò en muvimaint aint igl fallo mument, stò ella sa tschantar u screiver en pled cun tg u tsch alla tavla.

La magistra do cumands chi cuntegnan pleds cun 'ch' u 'tsch'. Illa prüma runda suos-chan ils scolars be fer las lezchas culs pleds cun 'tsch', illa seguonda runda be las lezchas culs pleds cun 'ch'. Sch'ün scolar fo ün muvimaint al fos mumaint, stu el tschanter giò u scriver ün pled cun 'ch' u 'tsch' vi da la tevla.

La magistra dà cumonds chi cuntegnan pleds cun 'ch' o 'tsch'. Illa prüma runda das-chan ils scolars be far las lezchas culs pleds cun 'tsch', illa seguonda runda be las lezchas culs pleds cun 'ch'. Sch'ün scolar fa ün movimaint al fos mumaint, sto el sezzer giò o scriver ün pled cun 'ch' o 'tsch' vi da la tabla.


<strong>Cumonds pussebels </strong>(cumplettar cun atgnas ideias):

<strong>Cumands pussibels </strong>(cumpletter cun egnas idejas):

<strong>Cumonds pussibels </strong>(cumplettar cun aignas ideas):


De igl màn agl tieus amitg/ a la tia amitga!


Innombra da tschient inavous fin nonaunta!


c) En classa vegn la cuntinuaziun dalla historia inventada. Ils plaids proponi vegnan nudai vid la tabla e la scolasta legia l'emprema construcziun. Ussa di mintga scolar en roda ina construcziun. Ils plaids proponi ston enzacu cumparer ella cuntinuaziun. Mintga gada ch'in da quels plaids vegn numnaus sa la scolasta (ni in scolar) strihar quel vid la tabla. La historia ei a fin, cura che mintga scolar ha detg silmeins ina construcziun e tut ils plaids vid la tabla ein vegni menziunai.

c) An classa vean la cuntinuaziùn da l'istorgia invantada. Igls pleds proponieus vignan nudos ved la tavla a la surmestra ligia l'amprema construcziùn. Ussa gi mintga scular an roda egna construcziùn. Igls pleds proponieus ston anzaco cumparer an la cuntinuaziùn. Mintga geada c'egn da quels pleds vean numno, sa la surmestra (near egn scular) strischear quel ved la tavla. L'istorgia e a fegn, cur ca mintga scular â getg seglmains egna construcziùn a tut igls pleds ved la tavla en vagnieus manzunos.

c) Ils scolars e las scolaras invaintan insembel la cuntinuaziun da l'istorgia dal tschierv e dal chavriöl. Ils pleds proponieus per cuntinuer l'istorgia vegnan scrits vi da la tevla. La magistra prelegia la prüma frasa. Alura cuntinueschan ils scolars cun ulteriuras frasas chi stöglian cuntgnair ils pleds proponieus. Mincha vouta ch'ün da quels pleds vain manzuno, po la magistra (u ün scolar) stricher il pled vi da la tevla. L'istorgia es a fin, cur cha mincha scolar ho dit almain üna frasa e cur cha tuot ils pleds vi da la tevla sun strichos.

c) Ils scolars e las scolaras invaintan insembel la cuntinuaziun da l'istorgia dal tschiervi e dal chavriöl. Ils pleds proponüts per cuntinuar l'istorgia vegnan scrits vi da la tabla. La magistra prelegia la prüma frasa. Lura cuntinueschan ils scolars cun ulteriuras frasas chi ston cuntgnair ils pleds proponüts. Mincha jada ch'ün da quels pleds vain manzunà, po la magistra (o ün scolar) strichar il pled vi da la tabla. L'istorgia es a fin, cur cha mincha scolar ha dit almain üna frasa e cur cha tuot ils pleds vi da la tabla sun strichats.


Sco finiziun/repetiziun far scriver tschun da quels camonds el carnet.

Sco finiziùn/repetiziùn far scriver tschentg da quels cumonds agl carnet.

Scu finiziun/repetiziun screivan las scolaras tschintg da chels cumonds sen en figl.

Per glivrer/repeter la lezcha scriver tschinch da quels cumands aint il quadern.

Per finir/repeter la lezcha scriver tschinch da quels cumonds aint il quadern.


A mintga scolar vegn pendiu si dies in cedel cun in plaid che cuntegn in 'tg' ni 'tsch'. In da quels plaids ei screts falliu. Ussa van ils scolars entuorn e legian ils plaids dils auters. Cura ch'els han anflau il plaid screts falliu, tuornan els anavos en lur plaz e scrivan quei plaid a moda correcta sin in cedel. Sch'ei va tut endretg, duess igl affon cul plaid falliu restar anavos. Controllar e curreger il plaid.

A mintga scular vean palando segl dies egn zedel cun egn pled ca cuntegna egn 'tg' near egn 'tsch'. Egn da quels pleds e scret falo. Ussa van igls sculars anturn a ligian igls pleds digls oters. Cur c'els ân cato igl pled scret falo, turnan els an lur plaz a scrivan que pled a moda corecta sen egn zedel. Sch'igl va tut andretg, duess igl unfànt cugl pled falo rastar anavos. Controlar a cureger igl pled.

A mintga scolara vign pandia segl dies en cedel cun en pled tgi cuntigna en tg u en tsch. Egn da chels pleds è scretg fallo. Ossa von las scolaras per la stanza anturn e ligian igls pleds dallas otras. Cura tg'ellas on catto igl pled scretg fallo, turnan ellas anavos an lour plaz e screivan chel pled a moda correcta sen en cedel. Schi vo tot andretg, resta anavos igl unfant cugl pled fallo segl dies. Igl scolast controllescha e currigia igl pled.

A mincha iffaunt vain tacho ün scrittin cun ün pled chi cuntegna ün 'ch' u ün 'tsch' süllas arains. Ün da quels pleds es scrit fos. Ils scolars vaun per la staunza intuorn e legian ils pleds süllas arains dals conscolars. Cur ch'els haun chatto il pled scrit fos, tuornan els a lur lö e scrivan quel pled sün ün scrittin. Scha tuot vo inandret, resta inavous be il scolar cul pled scrit fos süllas arains. Controller e correger il pled.

A mincha uffant vain tachà ün scrittin cun ün pled chi cuntegna ün 'ch' o ün 'tsch' sülla rain. Ün da quels pleds es scrit fos. Ils scolars van per la stanza intuorn e legian ils pleds süllas rains dals conscolars. Cur ch'els han chattà il pled scrit fos, tuornan els a lur lö e scrivan quel pled sün ün scrittin. Scha tuot va inandret, resta inavo be il scolar cul pled scrit fos sülla rain. Controllar e correger il pled.


Ils scolars treneschan da dir il rumpalieungas 'Tschuntschientschuncontatschun tschancs tschufs.' En in secund pass inventan els sezs in rumpalieungas che cuntegn pliras gadas il sun 'tg' e/ni 'tsch'.

Igls sculars treneschan da gir igl rumpalieungas 'Tschentgtschienttschuncàntatschentg tschàncs tschufs.' An egn savund pass invanteschan els sezs egn rumpalieunga ca cuntegna pliras geadas igl sùn 'tg' a/near 'tsch'.

Las scolaras treneschan da deir igl rompaglianga: Tschintgtschenttschuncantatschintg tschancs tschufs. Ainten en sagond pass inventeschan ellas sezzas en rompaglianga tgi cuntigna ples pleds cugl sung tg e/u tsch.

Ils scolars treneschan da dir il rumpalaungia:' Tschinchtschient tschiervs tscherchan tschispa illa tscheppa'. In ün seguond pass invaintan els svess ün rumpalaungia chi cuntegna püs pleds cul sun 'ch' e/u 'tsch'.

Ils scolars treneschan da dir il rumpalengua:' Tschinchtschient tschiervis tscherchan tschispa illa tscheppa'. In ün seguond pass invaintan els svess ün rumpalengua chi cuntegna plüs pleds cul sun 'ch' e/o 'tsch'.


mauns bletschs, battacor, bloccada dil tschurvi, respiraziun pli sperta, …

màns bletschs, batacor, blocada digl tscharvi, respiraziùn ple spearta, ...

a) mangs bletschs, battacor, bloccada aint igl tscharvi, respiraziun pi sperta, ...

mauns bletschs, battacour, blockeda i'l tscharvè, respiraziun pü svelta, ...

mans bletschs, battacour, bloccada i'l tscharvè, respiraziun plü svelta, ...


e) far in accident, survegnir ina greva malsogna, perder enzatgi, murir

e) far egn aczidaint, survagnir egna greava malzogna, pearder anzatgi, murir

f) far en accident, survagneir ena greva malsogna, perder ensatgi, mureir

g) fer ün accidaint, clapper üna greiva malatia, perder a qualchün, murir

g) far ün accidaint, tschüffer üna greiva malatia, perder ad inchün, murir


d) Jeu, mes geniturs ni mes amitgs/mias amitgas ein trumpai. Ei semida nuot.

d) Jou, meas geniturs, igls meas amitgs/las mias amitgas eassan trests a dischilusiunos. Schiglioc samida nut.

e) Ia, igls mies genitours u igls mies ameis/las mias ameias ischan desillusiunos. I sa meida navot.

f) Eau, mieus genituors u mieus amihs/mias amias sun dischillus. A nu's müda ünguotta.

f) Eu, meis genituors o meis amis/mias amias sun dischillus. I nu's müda nöglia.


f) Bravo, tia prestaziun ei stada grondiusa. Jeu gratuleschel da cor per tia stupenta cuorsa.

f) Bravo, la tia prestaziùn e stada gràndiusa. Jou gratulesch a tgei da cor par la tia stupenta cursa.

h) Bravo, tia prestaziun es steda grandiusa. Eau at gratulesch da cour per tia stupenda cuorsa.

h) Bravo, tia prestaziun es statta grondiusa. Eu't gratulesch da cour per tia stupenda cuorsa.


Silsuenter pecla il scolast ora in ni l'auter scolar tier mintga damonda per schar raquintar en classa.

Tier mintg'amparada pecla igl surmester suainter or egn scular par schar raquintar an classa.

Alura tscherna il magister per mincha dumanda ad ün scolar u ad üna scolara ed als lascha quinter in classa.

Lura tscherna il magister per mincha dumonda ad ün scolar o ad üna scolara e tils lascha quintar in classa.


b) Il scolast reparta a mintga scolar il model M4.1b.

b) Igl surmester dat a mintga scular igl modèl M4.1b.

b) Il magister scumparta a mincha scolar il model M4.1b.


In ni l'auter dils scolars ei eventualmein fetg interessaus pil tema e vul parter sia savida. Il scolast dat la pusseivladad da purtar objects (p.ex. fotografias ni autos da model) e da raquintar sur da quels ni presentar quels en in referat.

L'egn near l'oter digls sculars e eventualmeing fetg interesso ved igl tema a vut raquintar quegl c'el sa. Igl surmester dat la pussevladad da purtar objects (p.ex. fotografeias near autos da modèl) a da raquintar sur da quels near preschantar quels an egn referat.

Ün u l'oter scolar s'interessa forsa specielmaing per veiculs e voul partir sieu savair cun sieus conscolars. Il magister al do la pussibilited da mner p.ex. fotografias da veiculs u veiculs da model e da quinter da quels u da'ls preschanter in ün cuort referat.

Ün o tschel scolar s'interessa forsa specialmaing per veiculs e voul partir seis savair cun seis conscolars. Il magister til dà la pussibiltà da manar p.ex. fotografias da veiculs o veiculs da model e da quintar da quels o da tils preschantar in ün cuort referat.


Rimnas ni rimnavas ti sorts da vehichels? Sche gie, raquenta.

Remnas near rimnavas tei sorts da vehicels? Scha ea, raquenta.

Ramassast u ramassaivast tü sorts da veiculs? Scha schi, quinta.


a) Ils scolars lavuran en dus. Il scolast copiescha il model M4.1a. In scolar survegn las damondas A e l'auter survegn las damondas B. Els tschentan in a l'auter las damondas.

a) Igls sculars lavuran an dus. Igl surmester coptga igl modèl M4.1a. Egn scular survean las amparadas A a l'oter survean las amparadas B. Els tschaintan l'egn a l'oter las amparadas.

a) Ils scolars lavuran in duos. Il magister copcha il model M4.1a. Ün scolar survain las dumandas A e l'oter las dumandas B. Els faun las dumandas ün a l'oter.

a) Ils scolars lavuran in duos. Il magister copcha il model M4.1a. Ün scolar survain las dumondas A e l'oter las dumondas B. Els fan las dumondas ün a l'oter.


Tgei vehichels vul ti emprender da manischar?

Tge vehicels vol tei amprender da manischar?

Che veiculs voust tü imprender a manascher?

Che veiculs voust tü imprender a manisar?


Cun tgei vehichel has ti gia giu inaga in accident?

Cun tge vehicel âs tei gea gieu egn'eada egn aczidaint?

Cun che veicul hest tü già gieu üna vouta ün accidaint?

Cun che veicul hast tü fingià gnü üna jada ün accidaint?


Tgei vehichel fascinescha tei? Tgei sas ti da quel?

Tge vehicel faszinescha te? Tge sas tei da quel?

Che veicul at fascinescha? Che sest tü da quel?

Che veicul at fascinescha? Che sast tü da quel?


Sco las persunas tier pensum 1 s'identifichescha era il scolar cun in vehichel. Il scolar sedecida per in vehichel ch'ei ussa impurtonts per el ni per in che vegn ad esser interessants, cura ch'el ei ina persuna carschida.

Samagliantameing sco las parsùnas tier la leztga 1 s'identifitgescha ear igl scular cun egn vehicel. Igl scular sadezeda par egn vehicel c'e ussa impurtànt par el near par egn ca vean ad easser interessànt, cur c'el e egna parsùna carschida.

Scu las persunas illa lezcha 1 s'identifichescha eir il scolar cun ün veicul. Il scolar as decida per ün veicul chi'd es uossa important per el u per ün veicul chi dvainta interessant per el, cur ch'el es creschieu.

Sco las persunas illa lezcha 1 s'identifichescha eir il scolar cun ün veicul. Il scolar as decida per ün veicul chi'd es uossa important per el o per ün veicul chi dvainta interessant per el, cur ch'el es creschü.


Eis ti gia staus el Museum svizzer da transports a Lucerna? Raquenta.

Es tei gea sto an la Tgea da trafi a Luzerna? Raquenta.

Est tü già sto/steda illa Chesa da trafic a Lucerna? Quinta.

Est tü fingià stat/statta illa Chasa da trafic a Lucerna? Quinta.


Ils scolars descrivan en entginas construcziuns lur vehichel e taccan suten in maletg da quel (M4.1b). Suenter taglian els il fegl en duas parts. Il scolast sa pender si tut ils maletgs. Mintga scolar presenta siu text, ferton che la classa enquera il vehichel corrispundent. Ils texts dil pensum 1 san esser in agid.

Igls sculars descrivan an anzaquàntas construcziùns lur vehicel a tatgan nà sut egn maletg da quel (M4.1b). Suainter taglian els igl figl an duas parts. Igl surmester sa palender sei tut igls maletgs. Mintga scular preschainta igl sieus text, dantànt ca la classa anquiera igl vehicel coraspundaint. Igls texts da la leztga 1 san easser egn agid.

Ils scolars descrivan lur veicul in ün pêr frasas e tachan suotaint il disegn da quel (M4.1b). Alura taglian els il fögl in duos parts. Il magister penda sü tuot ils disegns. Mincha scolar preschainta sieu text. Intaunt tschercha la classa il veicul correspundent. Ils texts da la lezcha 1 paun esser ün agüd.

Ils scolars descrivan lur veicul in ün pêr frasas e tachan suotaint il disegn da quel (M4.1b). Lura taglian els il fögl in duos parts. Il magister penda sü tuot ils disegns. Mincha scolar preschainta seis text. Intant tschercha la classa il veicul correspundent. Ils texts da la lezcha 1 pon esser ün agüd.


Silsuenter fan ils scolars ils pensums el cudisch.

Suainter schleian igls sculars las leztgas agl cudesch.

Alura faun ils scolars las lezchas i'l cudesch.

Lura fan ils scolars las lezchas i'l cudesch.


In scolar pren siu velo en scola. Il scolast prepara las sdremas da M5.1a-b. Il scolast damonda ils nums dallas differentas parts dil velo. Ils scolars taccan las sdremas da plaids el dretg liug.

Egn scular prenda igl sieus velo an scola. Igl surmester prepara las strivlas da M5.1a-b. Igl surmester ampeara igls nums da las diferaintas parts digl velo. Igls sculars tatgan las strivlas da pleds agl dretg liac.

Ün scolar piglia sieu velo a scoula. Il magister prepara las strivlas vödas dal model da copcher M5.1a-b. El dumanda als scolars ed a las scolaras, cu cha las differentas parts dal velo haun nom. Il magister tacha alura las strivlas culs pleds al dret lö.

Ün scolar piglia seis velo a scoula. Il magister prepara las striblas vödas dal model da copchar M5.1a-b. El dumonda als scolars ed a las scolaras, co cha las differentas parts dal velo han nom. Il magister tacha lura las striblas culs pleds al dret lö.


Eventualmein enconuschan ils scolars aunc ulteriurs plaids. Per quei motiv prepara il scolast entginas sdremas vitas supplementaras.

Eventualmeing ancanuschan igls sculars ànc ulteriurs pleds. Parquegl prepara igl surmester egn peer strivlas vidas suplementaras.

Forsa cugnuoschan ils scolars e las scolaras auncha oters pleds. Perque prepara il magister auncha ün pêr strivlas vödas impü.

Forsa cugnuoschan ils scolars e las scolaras amo oters pleds. Perquai prepara il magister amo ün pêr striblas vödas implü.


'Liger fastezs' savunda betga la veia d'egn sulet animal, mobagn declara igls liacs, noua ca diferaints animals a parsùnas satgatan, quegl e par part detg cumplex pigls unfànts.

Igl fastez da liger na suonda betg la veia dad en singul animal, mabagn daclera igls lis, noua tgi differents animals e persungas sa cattan. Per aveir la survista digls singuls animals, pon las scolaras er marcar lour fastezs cun treis differentas calours sen igl maletg.

L'istorgia saglia dad üna bes-cha a l'otra. Ella descriva ils tragets da la vuolp, da la leivra e dal squigliat vers il böt ed ils lös, inua cha las trais bes-chas e las persunas da l'istorgia sun güst pel mumaint. A nu's po dimena ler l'istorgia simplamaing cun seguir als numers dad 1 a 21 ün zieva l'oter.

L'istorgia saglia dad üna bes-cha a l'otra. Ella descriva ils tragets da la vuolp, da la leivra e dal squilat vers il böt ed ils lös, ingio cha las trais bes-chas e las persunas da l'istorgia sun güsta pel mumaint. I nu's po dimena leger l'istorgia simplamaing cun seguir als nomers dad 1 a 21 ün davo tschel.


Igls erizungs dorman igl antier anviern.

Las rizzas dorman d'inviern (november-marz)


salata, palousas, glimaias, utschels, fretga


Ils scolars observan danovamein ils vehichels dil pensum A1. Il scolast tschenta la suandonta damonda: Tgeinin ei tenor vus ferms, fleivels, stabils, sportivs, interessants, cars, favoreivels, grevs, levs? Il scolast diregia la discussiun el plenum e fa attent alla specia da plaids dils adjectivs. Ensemen rimnan ils scolars ulteriurs adjectivs enconuschents e nodan els vid la tabla.

Igls sculars observan danovameing igls vehicels da la leztga A1. Igl surmester tschainta la savundànta amparada: Tgenegn e tanor vus fearm, flevel, stabil, sportiv, interessànt, tgear, favurevel, greav, leav? Igl surmester magna la discussiùn a fa atent a la spezia da pleds digls adjectivs. Anzemel remnan igls sculars ulteriurs adjectivs ancunaschaints a nodan els ved la tavla.

Igls scolars contaimplan danovamaintg igls meds da transport digl exercezi 1. La scolasta fò las suandontas dumondas: Tgenegn è tenor vusoters ferm, debel, stabil, sportiv, interessant, tger, favorevel, grev, lev? La scolasta dirigia la discussiun aint igl plenum e fò attent alla speztga da pleds digls adjectivs. Ansemen rimnan igls scolars ulteriours adjectivs ancunaschaints e nodan chels alla tavla.

Ils scolars observan auncha üna vouta ils veiculs da la lezcha A1. Il magister fo la seguainta dumanda: «Chi u che es tenor vus ferm, debel, stabil, sportiv, interessant, cher, favuraivel, greiv, liger?» Il magister dirigia la discussiun in classa e renda attent als adjectivs. Ils scolars e las scolaras tscherchan insembel auncha oters adjectivs ch'els cugnuoschan ed ils notan vi da la tevla.

Ils scolars observan amo üna jada ils veiculs da la lezcha A1. Il magister fa la seguainta dumonda: «Chi o che es tenor vus ferm, debel, stabil, sportiv, interessant, char, favuraivel, greiv, leiv?» Il magister dirigia la discussiun in classa e renda attent als adjectivs. Ils scolars e las scolaras tscherchan insembel amo oters adjectivs ch'els cugnuoschan e tils notan vi da la tabla.


b) Ina biala damaun da stad hai jeu aviert la finiastra gronda da mia combra. Ei era cauld. Tgei bi di! Jeu hai viu miu niev velo e survegniu gust da far ina cuorta tura cun mes amitgs. La stad mein nus savens tochen tier il pign lag. L'aua ei frestga per far bogn. E gia avon che ir hai jeu survegniu gust dad enzatgei dultsch, freid e brin – dad in glatsch da tschugalata!

b) Egna beala damàn da stad ve jou aviert la faneastra grànda da la mia tgombra. Igl eara tgòld. Tge beal gi! Jou ve vieu igl mieus velo nov a ve survagnieu gust da far egna curta tura cugls meas amitgs. La stad nainsa savens cugl velo antocen sei tier igl Libi idilic. L'aua digl lai e frestga a fa bagn. Gea avànt ca sameter sen veia ve jou survagnieu gust dad anzatge dultsch, fred a bregn – d'egn sglatsch da tschiculata!

b) Ena bela dumang da stad va ia avert la fanestra gronda dalla mia tgombra. Igl era tgod. Tge bel de! Ia va via igl mies velo nov e va tgappo gost da far ena tura curta cun igls mies ameis. Da stad giagn nous savens anfignen tar igl lai pitschen. Lò dattigl ava frestga per far bogn. Pero avant tgi eir va ia gio survagnia gost dad ensatge doltsch, freid e bregn – en cuppegn latg freid cun tschigulatta!

b) Üna bella bunura da sted d'he eau aviert la fnestra granda da mia staunza. A d'eira chod. Che bel di! Eau d'he vis mieu nouv velo e d'he clappo vöglia da fer üna cuorta tura cun mieus amihs. La sted giains nus suvenz fin tal lejet. L'ova es bel fras-cha per fer il bagn. E già aunz cu ir, d'he eau clappo cuaida da qualchosa dutsch, fraid e brün – dad üna glatscha da tschiculatta!

b) Üna bella daman da stà n'haja drivi la fanestra gronda da mia stanza. I d'eira chod. Che bel di! Eu n'ha vis meis nouv velo e n'ha tschüf vöglia da far üna cuorta tura cun meis amis. Da stà giain nus suvent fin pro'l lajet. L'aua es bella frais-cha per far il bogn. E fingià avant co ir n'haja tschüf cuaida d'alch dutsch, fraid e brün – d'üna glatscha da tschiculatta!


Ils scolars discuteschan las damondas cul vischin. El plenum controllescha il scolast la capientscha.

Igls sculars discuteschan las amparadas cugl vaschegn. Agl plenum controlescha igl surmester la capientscha.

Igls scolars discuteschan las dumondas aint igl codesch da lavour cugls vaschigns. Aint igl plenum controllescha la scolasta la tgapientscha.

Ils scolars e las scolaras discutan las dumandas cun lur chantunais. Il magister controlla, sch'els haun inclet la lezcha.

Ils scolars e las scolaras discutan las dumondas cun lur vaschin. Il magister controlla, sch'els han inclet la lezcha.


In text senza adjectivs ei meins descriptivs, meins differenziaus.

Egn text sainza adjectivs e mains descriptiv, mains diferanztgieu.

En text sainza adjectivs è pi pac descriptiv / pi pac disfranztgea (u sumigliaint).

Ün text sainza adjectivs descriva damain precis a persunas e chosas.


• Descriver il 'guaffen' e ramasser puncts

• Descriver il 'guaffen' e ramassar puncts


a) Ils adjectivs ein plaids ch'expriman co il nomen ei.

a) Igls adjectivs en pleds ca expriman co igl nomen e.

a) Igls adjectivs èn pleds tgi descreivan en nomen. Igls adjectivs deian, scu tgi en nomen è.

a) Ils adjectivs sun pleds chi expriman, cu cha'l nomen es.

a) Ils adjectivs sun pleds chi expriman, co cha'l nomen es.


Ils scolars giogan en gruppas in encunter l'auter. Sil camond 'sin vies plaz, adatg, via' scriva mintga gruppa tut ils adjectivs enconuschents sin in fegl. Silsuenter vegn currigiu. Per mintga adjectiv ch'ei corrects dat ei in punct.

Igls sculars giojan an grupas l'egn ancùnter l'oter. Segl cumond 'samtgieus, prùnt, partenza' scriva mintga grupa tut igls adjectivs ancunaschaints sen egn figl. Suainter vean curagieu. Par mintga adjectiv c'e corect, dat igl en punct.

Igls scolars gioian an gruppas l'egn cunter l'oter. Segl cumond pront, fitto, dai screiva mintga gruppa tot igls adjectivs ancunaschaints sen en figl. Siva vign currigia. Per mintga adjectiv tgi è correct dattigl en punct.

Ils scolars e las scolaras giouvan in gruppas ün cunter l'oter. Sül cumand 'attenziun, pront, via!' scriva mincha gruppa tuot ils adjectivs cha'ls scolars cugnuoschan sün ün fögl. Alura vegnan ils adjectivs correts. Per mincha adjectiv chi'd es correct do que ün punct.

Ils scolars e las scolaras giovan in gruppas ün cunter tschel. Sül cumond 'attenziun, pront, via!' scriva mincha gruppa tuot ils adjectivs cha'ls scolars cugnuoschan sün ün fögl. Lura vegnan ils adjectivs correts. Per mincha adjectiv chi'd es correct daja ün punct.


Ils scolars giogan in encunter l'auter en gruppas da 2 tochen 4. La gruppa decida communablamein in nomen – in 'blop' ch'ella vul descriver. Il scolast fixescha il temps che stat a disposiziun, p.ex. 1 min. Mintga gruppa noda en quei temps tut ils adjectivs per descriver quei 'blop'. Cura ch'il temps ei spiraus, astga ina gruppa entscheiver a descriver siu 'blop' cun leger plaunsiu ils adjectivs nudai, p.ex. nies blop ei gronds, grevs, cars, ferton che la gruppa adversaria legna il nomen encuretg. Per mintga adjectiv che la gruppa ha saviu leger avon che la sligiaziun vegni anflada, dat ei in punct. La finamira ei da descriver il 'blop' aschia ch'igl ei grev pils adversaris da lignar. Ei vala pia la peina da descriver detagliadamein e da leger sco davos ils adjectivs che tradeschan bia. Silsuenter descriva la proxima gruppa siu 'blop'.

An grupas da 2 antocen 4 sculars fan igls unfànts egna concurenza. La grupa dezida cuminevlameing egn nomen – egn 'blop' c'ella vut descriver. Igl surmester fixescha igl tains ca stat a disposiziùn, p.ex. 1 min. Mintga grupa noda an que tains tut igls adjectivs par descriver que 'blop'. Cura c'igl tains e passo, dastga egna grupa antschever a descriver igl sieus 'blop' cun liger plànsieu igls adjectivs nudos, p.ex. igl noss 'blop' e grànd, greav, tgear dantànt ca la grupa adversaria angiavegna igl nomen ancuretg. Par mintga adjectiv ca la grupa â savieu liger avànt ca la schliaziùn vean catada, dat igl egn punct. La fegnamira e da descriver igl 'blop' ascheia c'igl e greav pigls adversaris dad angiavinar. Igl vala peia la fadeia da descriver detaglieadameing a da liger sco davos igls adjectivs ca tradeschan blear. Suainter descriva la proxima grupa igl sieus 'blop'.

Igls scolars gioian l'egn cunter l'oter an gruppas da 2 anfignen 4. La gruppa decida communablamaintg en nomen – en blop tg'ella vot descreiver. La scolasta fixescha igl taimp tgi stat a disposiziun, p.ex. 1 min. Mintga gruppa noda durant chel taimp tot igls adjectivs per descreiver chel blop. Cura tg'igl taimp è passo, pò ena gruppa antschever a descreiver igl sies blop cun liger plangsia igls adjectivs nudos, p.ex. «igl noss blop è grond, grev, tger, ...». Dantant angivigna la gruppa adversaria igl nomen tschartgea. Per mintga adjectiv tgi la gruppa ò savia liger anfignen tg'igl nomen vign angivino, dattigl en punct. La fegnameira è da descreiver igl blop uscheia, tg'igl è grev pigls adversaris dad angivinar. I vala la lavour da descreiver detagledamaintg e da liger scu davos igls adjectivs tgi tradeschan bler. Siva descreiva la proxima gruppa igl sies blop.

Ils scolars e las scolaras giouvan ün cunter l'oter in gruppas da 2 fin 4. La gruppa tscherna ün nomen – ün guaffen ch'ella voul descriver. Il magister fixescha il temp chi sto a dispusiziun, p.ex. 1 minut. Mincha gruppa nota in quel temp tuot ils adjectivs per descriver sieu guaffen. Cur cha'l temp es passo, suos-cha üna gruppa cumanzer a descriver sieu 'guaffen' cun ler avaunt be plaunin ils adjectivs cha'ls scolars haun noto, p.ex. nos guaffen es grand, greiv, cher, intaunt cha la gruppa adversaria ingiuvina il nomen tschercho. Per mincha adjectiv cha la gruppa ho prelet do que ün punct. Il böt es da descriver il guaffen, uschè cha'd es greiv pels adversaris da l'ingiuviner. A vela dimena la paina da descriver il guaffen in möd detaglio e da ler pür a la fin ils adjectivs chi tradeschan il bger. Alura po la prosma gruppa descriver sieu guaffen.

Ils scolars e las scolaras giovan ün cunter tschel in gruppas da 2 fin 4. La gruppa tscherna ün nomen – ün guaffen ch'ella voul descriver. Il magister fixescha il temp chi sta a disposiziun, p.ex. 1 minut. Mincha gruppa nota in quel temp tuot ils adjectivs per descriver seis guaffen. Cur cha'l temp es passà, das-cha üna gruppa cumanzar a descriver seis 'guaffen' cun leger avant be planin ils adjectivs cha'ls scolars han notà, p.ex. nos guaffen es grond, greiv, char, intant cha la gruppa adversaria ingiavina il nomen tscherchà. Per mincha adjectiv cha la gruppa ha prelet daja ün punct. Il böt es da descriver il guaffen, uschè chi'd es greiv pels adversaris da til ingiavinar. I vala dimena la paina da descriver il guaffen in möd detaglià e da leger pür a la fin ils adjectivs chi tradischan il bler. Lura po la prosma gruppa descriver seis guaffen.


Il petgalenn e biars auters utschals maglian baus.

Igl petgalen a blears oters utscheals maglian bos.

Igl petgalenn e blers oters utschels maglian baus e verms.

Il pichalain e bgers oters utschels maglian scarafags e verms.

Il pichalain e blers oters utschels maglian scarafags e verms.


10. Las plontas da feglia han saviu haver feglia colurada.

10. Las plàntas da figlia ân savieu ver figlia calurada.

10. Las plantas da figlia on dastgea aveir figlias coluradas.

10. Ils bös-chs da föglia haun survgnieu föglias culuridas.

10. Ils bös-chs da föglia han surgni föglias culuridas.


La scolasta taglia dapart las construcziuns dil model da copiar M6.1a e penda las sdremas per la stanza entuorn. Mintga scolar entscheiva en in auter liug, memorisescha la construcziun, va anavos el plaz e scriva ella. Forsa sto el ir duas gadas per saver scriver l'entira construcziun. Silsuenter enquera el la construcziun sur digl animal ch'ei dessignaus silla penda e scriva era quella construcziun. Sch'ils scolars van dil maletg digl animal tier la construcziun che s'auda tier quei animal adina ella dretga successiun, stuessen els il davos arrivar tier il maletg digl animal ella construcziun dall'entschatta.

La surmestra taglia dapar las construcziùns digl modèl da cuptgear M6.1a a palenda las parts cun las construcziùns par la stànza anturn. Mintga scular antscheva an egn oter liac, memorisescha la construcziùn, va anavos agl plaz a scriva ella. Forza sto el ir duas geadas par saver scriver l'antiera construcziùn. Suainter anquiera el la construcziùn sur digl animal c'e dissignieu sen la strivla a scriva ear quella construcziùn. Sch'igls sculars van adigna corectameing digl animal tier la construcziùn ca coraspunda a que animal, stuessan els igl davos rivar tigl animal ca satgata an la construcziùn da l'antscheata.

Igl scolast taglia or las construcziuns digl model M6.1a e penda se las streflas per la stanza anturn. Mintga scolara antscheva ainten en oter li, tigna andamaint la construcziun, turna agl sies plaz e noda la construcziun. Forsa stò ella eir dus gedas, sch'ella n'ò betg tignia andamaint l'antiera construcziun. Alloura tschertga ella la construcziun digl animal tgi è malagea sen la strefla e noda er chella. Schi las scolaras von d'en maletg digl animal tar la construcziun tgi descreiva chel animal ainten la dretga successiun, stuessan ellas rivar alla fegn tigl maletg digl animal descretg ainten la construcziun tg'ellas vevan nudo scu amprem.

La magistra taglia our las frasas dal model da copcher M6.1a e penda sü las strivlas cullas frasas per la staunza intuorn. Mincha scolar cumainza in ün oter lö, as remarcha la frasa, tuorna a sia plazza e scriva sü la frasa. Forsa stu el ir duos voutas, sch'el nun ho tgnieu adimmaint tuot la frasa. Alura tschercha el la frasa davart la bes-cha chi'd es dissegneda sülla strivla e scriva sü eir quella frasa. Scha'ls scolars vaun d'ün purtret da la bes-cha a la frasa chi descriva a quella bes-cha adüna illa dretta successiun, stessan els river a la fin tal purtret da la bes-cha descritta illa frasa ch'els haun scrit sü il prüm.

La magistra taglia oura las frasas dal model da copchar M6.1a e penda sü las striblas cullas frasas per la stanza intuorn. Mincha scolar cumainza in ün oter lö, as remarcha la frasa, tuorna a sia plazza e scriva sü la frasa. Forsa sto el ir duos jadas, sch'el nun ha tgnü adimmaint tuot la frasa. Lura tschercha el la frasa davart la bes-cha chi'd es dissegnada sülla stribla e scriva sü eir quella frasa. Scha'ls scolars van d'ün purtret da la bes-cha a la frasa chi descriva a quella bes-cha adüna illa dretta successiun, stessan els rivar a la fin pro'l purtret da la bes-cha descritta illa frasa ch'els han scrit sü il prüm.


3. Igl atun saveva buca tgei ch'el savess regalar allas plontas.

3. Igl atun saveva betga tge c'el savess tschincagear a las plàntas.

3. Igl aton saveva betg, tge tgi el savess regalar allas plantas.

3. L'utuon nu savaiva che ch'el pudess regaler als bös-chs.

3. L'utuon nu savaiva che ch'el pudess regalar als bös-chs.


6. Il pégn havess il pli bugen giu in vestgiu clar-blau.

6. Igl pegn vess igl ple bugent gieu egn vastgieu cler-blau.

6. Igl pegn vess igl pi gugent en vistgia blo-cler.

6. Il pign vess gieu il pü gugent ün vstieu blov cler.

6. Il pin vess gnü il plü jent ün vesti blau cler.


14. Igl laresch e egna plànta da figlia.


Encurir el plenum tontas caussas sco pusseivel che creschan egl uaul (mira era cudischet digl uaul). Empruar da far uorden, p.ex. plontas da feglia, plontas da guilas, fretgs, bulius. Far la punt cul larisch cun tschentar la damonda tgei ch'ei la differenza denter quel e las ulteriuras plontas da guilas.

Ancurir agl plenum tàntas tgossas sco pussevel ca creschan agl gòld (varda ear agl cudeschet digl gòld). Ampruvar da far urden, p.ex. plàntas da figlia, plàntas da guilas, fretgs, bulieus. Far la pùnt tier igl laresch cun amparar, tge ca segi la diferenza trànter quel a las ulteriuras plàntas da guilas.

Las scolaras tschertgan aint igl plenum tantas tgossas scu pussebel tgi creschan aint igl gôt (varda er igl codeschet digl gôt). Ellas amprovan dad ordinar p.ex. plantas da figlia, plantas da guglias, fretgs, buglias. Igl scolast fò la punt tar igl laresch cun tschantar la dumonda, tge tgi è la differenza tranter chel e las otras plantas da guglias.

Ramasser in classa pü bgeras chosas pussibel chi creschan aint il god. Ils scolars prouvan alura da fer uorden insembel cun las differentas chosas, p.ex. bos-cha da föglia, bos-cha d'aguoglias, frütta, funschs. Fer la punt al larsch cun dumander che chi saja la differenza traunter quel e'ls oters bös-chs d'aguoglias.

Ramassar in classa plü bleras chosas pussibel chi creschan aint il god. Ils scolars prouvan lura da far uorden insembel cullas differentas chosas, p.ex. bos-cha da föglia, bos-cha da guoglias, frütta, bulais. Far la punt al larsch cun dumandar che chi saja la differenza tanter quel ed ils oters bös-chs da guoglias.


12. Igl unviern vul che las plontas da guilas restien adina verdas.

12. Igl unviern vut ca las plàntas da guilas restian adigna verdas.

12. Igl anviern vot tgi las plantas da guglias restan adegna verdas.

12. L'inviern ho vulieu cha tuot ils bös-chs d'aguoglias restan adüna verds.

12. L'inviern ha vuglü cha tuot ils bös-chs da guoglias restan adüna verds.


Las furmiclas maglian tschittas, mustgas, fretgs, sems ed aunc bia auter.

Las furmiclas maglian tschitabulas, mustgas, fretgs, sems ad ànc blear oter.

La furmeila ò seis tgommas e pò esser cotschna u neira.

La furmia ho ses chammas e po esser cotschna u naira.

La furmia ha ses chommas e po esser cotschna o naira.


4. Sil larisch eran carschidas biaras nitscholas duront la stad.

4. Segl laresch earan carschidas blearas nitscholas durànt la stad.

4. Sen igl laresch eran carscheidas bleras nitscholas durant la stad.

4. Sül larsch d'eiran creschidas bgeras nitschoulinas düraunt la sted.

4. Sül larsch d'eiran creschüdas bleras nitschoulinas dürant la stà.


Igl tes ò en lung tgea alv e neir e toppas per tgavar.

Il tass ho ün cho alv e nair lungiaint e pattas per chaver.

Il tass ha ün cheu alb e nair lungaint e tschattas per chavar.


9. Igl unviern ei immediat staus d'accord cull'idea dallas plontas.

9. Igl unviern e imediat sto cuntaint cun l'ideia da las plàntas.

9. Igl anviern è immediat sto ancletg cun l'ideia dallas plantas.

9. L'inviern es sto dalum inchanto da l'ideja dals bös-chs.

9. L'inviern es stat subit inchantà da l'idea dals bö-schs.


Igl erizun ha buca spinas silla fatscha, sil venter e sillas combas.

Igl erizùn â betga spegnas sen la fatscha, segl vainter a sen las tgombas.

Igl erizung ò nignas spegnas sen las tgommas ed an fatscha.

La rizza nun ho üngünas spinas süllas chammas ed in fatscha.

La rizza nun ha ingünas spinas süllas chommas ed in fatscha.


Tgauns ed utschals da rapina ein inimitgs dallas lieurs.

Tgàns ad utscheals da rapegna en anamitgs da las lieurs.

La glioir vign catscheda da golps ed utschels da rapina.

La leivra vain chatscheda da vuolps ed utschels da rapina.

La leivra vain chatschada da vuolps ed utschels da rapina.


5. Igl ischi ha giu l'idea ch'igl atun savessi colurar la feglia dallas plontas.

5. Igl ischier â gieu l'ideia c'igl atun savess calurar la figlia da las plàntas.

5. Igl ascher ò gia l'ideia tgi igl aton savess colurar la figlia dallas plantas.

5. L'ascher ho gieu l'ideja cha l'utuon pudess culurir las föglias dals bös-chs.

5. L'ascher ha gnü l'idea cha l'utuon pudess culurir las föglias dals bös-chs.


La tschuetta vegn da volver il tgau quasi entuorn entuorn.

La tschueta vean da volver igl tgieu quasi anturn ad anturn.

La tschuetta è bunga da volver igl tgea prest anturn ed anturn.

La tschuetta es buna da volver il cho bod intuorn ed intuorn.

La tschuetta es buna da volver il cheu bod intuorn ed intuorn.


1. Las plontas vulevan ch'igl atun porti enzatgei ad ellas.

1. Las plàntas levan c'igl atun porti anzatge ad ellas.

1. Las plantas levan tgi igl aton porta ad ellas ensatge spezial.

1. Ils bös-chs vulaivan cha l'utuon als maina qualchosa speciel.

1. Ils bös-chs laivan cha l'utuon tils maina alch special.


Silsuenter leger il text e far ils pensums.

Suainter liger igl text a far las leztgas.

Sessour ligian las scolaras igl text e fon igls exercezis.


2. Igl unviern haveva purtau feglia frestga a tut las plontas.

2. Igl unviern veva purto figlia frestga a tut las plàntas.

2. Igl anviern veva purto figlia frestga a tot las plantas.

2. L'inviern vaiva mno föglias ed aguoglias fras-chas a tuot ils bös-chs.

2. L'inviern vaiva manà föglias e guoglias frais-chas a tuot ils bös-chs.


Il stgirat fa in bien survetsch agl uaul cun zuppar siu pavel.

Igl stgirat fa egn bùn survetsch agl gòld cun zupar igl sieus pavel.

Igl stgirat è en rusagleder ed ò fitg gugent nitscholas.

Il squigliat es üna bes-chas ruzgigliedra ed ho fich gugent nitschoulas.

Il squilat es üna bes-cha ruslignanta ed ha fich jent nitschoulas.


Il tschierv piarda sias cornas mintg'onn il fevrer ni il mars.

Igl tschearv pearda las sias cornas mintg'on igl favrer near igl marz.

Igl tscherv patta giu las sias cornas mintga onn igl favrer u mars.

Il tschierv bütta giò sias cornas minch'an in favrer u marz.

Il tschiervi bütta giò sias cornas minch'on in favrer o marz.


Entgins anseuls dils camutschs daventan la preda dil tschéss.

Anzaquànts ansols digls tgamutschs davaintan la preada digl tschissùn.

Igl pitschen digl tgamutsch è la preda prefereida digl tschess-barbet.

Il chamuotschin es üna preja preferida dal tschess barbet.

Il chamuotschin es üna praja preferida dal tschess barbet.


Il larisch ei ina plonta da guilas. El ei la suletta plonta da guilas che lai dar quellas igl unviern.

Igl laresch e egna plànta da guilas. El e la suleta plànta da guilas ca lascha dar quellas igl unviern.

Igl laresch è ena planta da guglias. El è la suletta planta da guglias tgi lascha crudar chellas durant igl anviern.

Il larsch es ün bös-ch d'aguoglias. El es l'unic bös-ch d'aguoglias chi perda d'utuon las aguoglias.

Il larsch es ün bös-ch da guoglias. El es l'unic bös-ch da guoglias chi perda d'utuon las guoglias.


11. Il vent viagescha bugen vi e neu denter las plontas ed igl unviern.

11. Igl vent viagescha bugent vei a nà trànter las plàntas ad igl unviern.

11. Igl vent viegia gugent ve e no tranter las plantas ed igl anviern.

11. Il vent es viagio gugent vi e no traunter ils bös-chs e l'inviern.

11. Il vent es viagià jent vi e nan tanter ils bös-chs e l'inviern.


7. L'utuon vaiva ün pô temma da l'inviern.

7. L'utuon vaiva ün pa temma da l'inviern.


8. Il vent sto ir a dumandar igl unviern, sch'el fuss d'accord cun plontas coluradas.

8. Igl vent sto ir ad amparar igl unviern, sch'el fuss d'acord cun plàntas caluradas.

8. Igl vent stò eir a dumandar agl anviern, schi el fiss ancletg cun plantas coluradas.

8. Il vent ho stuvieu ir a dumander a l'inviern, sch'el füss perinclet cun bös-chs culurieus.

8. Il vent ha stuvü ir a dumandar a l'inviern, sch'el füss perinclet cun bös-chs culurits.


15. Igl unviern ha engraziau zun fetg al vent.

15. Igl unviern â angraztgieu zund fetg agl vent.

15. Igl anviern ò angraztgea zont fitg agl vent.


Ils scolars e las scolaras emprovan da raquintar tgei che schabegia ella canzun dil bau avon che discutar las damondas el plenum.

Las scolaras amprovan da rachintar, tge tgi capeta ainten la canzung digl bau, avant tgi discutar las dumondas b) digl codesch da lavour aint igl plenum.


Perquei ch'el admira sesez e vesa aschia buc il prighel.

b) Perchegl tg'el admeira sasez e na vei uscheia betg igl prievel.


En ina lecziun san ils sentiments vegnir discutai, p.ex.: Daco eis ti mintgaton trests/tresta? Eis ti staus/stada inaga fetg delus/delusa e pertgei? Tgei fa vegnir tei vilaus/vilada?

An egna lecziùn san igls santimaints vagnir discutos, p.ex.: Partge es tei mintgatànt trest/tresta? Es tei gea egn'ea sto/stada fetg trumpo/trumpada a partge? Tge fa vagnir te vilo/vilada?

Durant ena lecziun ins pudess er discutar igls sentimaints, p.ex: Pertge ist te mintgatant trest/tresta? Ist te eneda sto/stada fitg offendia/offendeida e pertge? Tge at fò neir vilo/vilada?

In üna lecziun as po que eir discuter insembel ils sentimaints, p.ex.: Perche est tü minchataunt trist/trista? Est tü già sto/steda üna vouta fich dischillus/dischillusa e perche? Che at fo gnir grit/gritta?

In üna lecziun as poja eir discuter insembel ils sentimaints, p.ex.: Perche est tü minchatant trist/trista? Est tü fingià stat/statta üna jada fich dischillus/dischillusa e perche? Che at fa gnir grit/gritta?


La roda d'emoziuns san ins duvrar en differentas situaziuns dil mintgadi en scola, p.ex. mintga damaun per mirar co ils scolars sesentan. La roda d'emoziuns gida era da tematisar sentiments en ina situaziun extraordinaria, p.ex. cura ch'ei ha dau ina dispeta, avon il viadi da scola, etc.

La roda d'emoziùns san ign duvrar an diferaintas situaziùns digl mintgagi an scola, p.ex. mintga damàn par vurdar, co igls sculars sasaintan. La roda d'emoziùns gida ear da tematisar santimaints an egna situaziùn extraordinaria, p.ex. cur c'igl â do egna daspeta, avànt igl vieadi da scola, etc.

La roda d'emoziuns ins pò duvrar an differentas situaziuns digl mintgade an scola p.ex. mintga dumang per vurdar, scu tg'igl scolars sa saintan. La roda d'emoziuns geida er da tematisar sentimaints an situaziuns extraordinarias, p.ex. cura tg'igl ò do ena dispeta, avant en viadi da scola e.u.a.

La rouda d'emoziuns as po que druver in differentas situaziuns aint il minchadi da scoula, p.ex. mincha bunura per guarder, cu cha'ls scolars as saintan. La rouda d'emoziuns güda eir a tematiser sentimaints in üna situaziun extraordinaria, p.ex. cur cha que ho do üna dispütta, aunz il viedi da scoula, e.u.i.

La rouda d'emoziuns as poja dovrar in differentas situaziuns aint il minchadi da scoula, p.ex. mincha daman per verer, co cha'ls scolars as saintan. La rouda d'emoziuns güda eir a tematisar sentimaints in üna situaziun extraordinaria, p.ex. cur chi ha dat üna dispitta, avant il viadi da scoula, e.u.i.


Mintga scolar e mintga scolara survegn in fegl culs plaids 'ti eis grondius/grondiusa, perquei …' si dies. Silsuenter van tut ils affons per la stanza da scola entuorn e scrivan caussas positivas sils fegls dils conscolars, p.ex … ti scrivas bi/… ti eis sincers/… ti eis legra. Cura che mintga scolar ha quater cumpliments si dies d'in conscolar ni d'ina conscolara, ei l'activitad finida.

Mintga scular a mintga sculara survean egn figl cugls pleds 'tei es grandius/grandiusa, parquegl ca …' se dies. Suainter van tut igls unfànts par la stànza da scola anturn a scrivan tgossas positivas segls figls digls cunsculars, p.ex … tei scrivas bagn/… tei es sinzer/… tei es legra. Cur ca mintga scular â se dies quater cumplimaints d'egn cunscular near d'egna cunsculara, e igl gioi fito.

Mintga scolar survign en figl cun la construcziun te ist grondiousa/grondious, perchegl tgi ... segl dies. Siva von tot igls unfants per la stanza anturn e screivan tgossas positivas segls figls digls conscolars, p.ex. ... te screivas bagn/... te ist sincer/... te ist legra. Cura tgi mintga scolar ò quatter cumplimaints segl dies, è l'activitad fittada.

grandiusa, perche cha ...'. Uossa vaun ils iffaunts per la staunza da scoula intuorn e scrivan robas positivas süls fögls dals conscolars, p.ex ... tü scrivast bel /... tü est sincera /... tü est alleger. Cur cha tuots haun noto quatter cumplimaints süllas arains d'ün conscolar u d'üna conscolara, es l'activited glivreda.

A mincha solara e scolar vain tachà sülla rain ün fögl cun scrit sü 'tü est grondius/grondiusa, perche cha ...'. Uossa van ils uffants per la stanza da scoula intuorn e scrivan robas positivas süls fögls dals conscolars, p.ex ... tü scrivast bel /... tü est sincer /... tü est allegra. Cur cha tuots han notà quatter cumplimaints sülla rain d'ün conscolar o d'üna conscolara, es l'actività finida.


Ils scolars rimnan differents sentiments. Il scolast copiescha il model M7.1a sin in pupi gries e reparta quel a mintga scolar. Ils scolars taglian ora il rudi e ferman il paliet cun scret si «Oz sesentel jeu ...» cun in fermagl. Silsuenter enqueran els ils adjectivs ella salata da bustabs e scrivan els silla roda d'emoziuns. Per exercitar nodan ils scolars la fuorma feminina e masculina da mintga adjectiv.

Igls sculars remnan diferaints santimaints. Igl surmester coptga igl modèl M7.1a sen egn pulpier gross a pertga or quel a mintga scular. Igls sculars taglian or igl rudi a fearman igl piliet cun scret sei «Oz sasaint jou ...» cun egn formagl cun tgieu radund. Suainter anquieran els igls adjectivs an la salata da bustabs a scrivan els sen la roda d'emoziùns. Par exerzitar nodan igls sculars la furma feminina a masculina da mintga adjectiv.

Igls scolars rimnan differents sentimaints. La scolasta coptga igl model M6.1a sen en palpieri gross e reparta chel a mintga scolar. Igls scolars taglian or igl cres e ferman la frezza cun scretg se Oz ma saint ia ... cun en fermagl (Musterklammer). Siva tschertgan els igls adjectivs ainten la salata da bustabs ed igls screivan sen la roda d'emoziuns (ev. declarar enqualtgi adjectiv). Per exercitar noda igl scolar la furma feminina scu er la furma masculina digl adjectiv.

Ils scolars ramassan differents sentimaints. Il magister copcha il model M7.1a sün ün palperi gross e til scumparta a mincha scolar. Ils scolars taglian oura il rinch e fan ferm la frizza cun scrit sü «Hoz am saint eu ...» cun ün fermagl. Lura tscherchan els ils adjectivs aint illa salata da custabs e tils scrivan sülla rouda d'emoziuns. Per exercitar notan ils scolars la fuorma feminina e masculina da mincha adjectiv.